ЈУГОСЛАВ ПЕТРУШИЋ ПОБЕСНЕО: Харадинај личи на човеколиког мајмуна и доказ је да су они настали од мајмуна (ВИДЕО)\n13-07-2018 09:31 Srbija Društvo Video\nGost emisije "Intervju" u režiji produkcije "Balkan info" bio je nekadašnji obaveštajac Jugoslav Petrušić koji je govrio o specijalnom ratu protiv Srbije.\nPetrušić je rekao da je podneo krivičnu prijavu protiv Nataše Kandić i ukazao na njenu spregu sa teroristom Ramušom Haradinajom.\n- Ramuš Haradinaj za mene liči na čovekolikog majmuna, on je najbolji primer da su dole na Kosovu ljudi nastali od majmuna – rekao je Petrušić dodajući da Haradinaju pomažu vojna lica sa Zapada ali zarad svojih ličnih finansijskih interesa.\nŠta NATO sprema Balkanu saznajte OVDE.\nDa li postoji veza srpske vlasti i narko kartela?\nOVDE JE SVE POČELO: SAA oslobodila mesto gde je krenuo ustanak protiv Asada, ovo je najnovija mapa Dare (MAPA/VIDEO)\nRUSKI TEROR NAD TERORISTIMA: Ovako je ruska avijacija lovila uz sirijsko-jordansku granicu (VIDEO)


RS nastavlja s politikom relativizacije i ignorisanja genocida u Srebrenici\nNa sceni politika falsifikovanja činjenica i pravdanja zločina\nVlasti Republike Srpske i ovu, sedamnaestu godinu od genocida počinjenog nad bošnjačkim stanovništvom u Srebrenici, nastavljaju s politikom ignorisanja i minimiziranja zločina koje su prema presudi Međunarodngo suda pravde počinili pripadnici vojske i policije Republike Srpske.\nMada je u bosanskohercegovačkoj javnosti postojalo makar i slabašno uvjerenje da će se oficijelni stav RS-a prema Srebrenici promijeniti nakon što je 2004. godine Komisija Vlade tog entiteta izradila izvještaj o dešavanjima tokom jula 1995. na području te opštine, dolaskom na vlast SNSD-a na čelu s Miloradom Dodikom , ponovno je na scenu stupila orkestrirana politička kampanja negiranja i minimiziranja počinjenih zločina.\nPredsjednik RS-a Milorad Dodik još tokom svog premijerskog mandata (2009.) naložio je Timu za istraživanje ratnih zločina Vlade RS-a da ponovo otvori istragu o dešavanjima u Srebrenici i „dokaže osnovanost sumnji o preuveličavanju broja žrtava“. Više od tri godine kasnije, javnosti na uvid nije stavljen nijedan validan dokaz koji bi negirao navode istrage Komisije iz 2004, no to očito nije dovoljan razlog da se odustane od politički manipulacija Srebrenicom.\nZa utvrđivanje „istine o događanjima u Srebrenici“, Vlada RS-a angažovala je i „Istorijski projekt Srebrenica“, takozvanu nevladinu organizaciju koju vodi Stefan Karganović, ultranacionalista sa stalnom adresom u Holanidiji i na platnom spisku budžeta RS-a. Samo u ovoj godini za njihov rad izdvojeno je 300 hiljada KM, s istim ciljem – negirati genocid u Srebrenici.\nPodsjećamo da se u pomenutom izvještaju o dešavanjima u i oko Srebrenice u julu 1995. godine zaključuje da je Komisija, kako je navedeno, unatoč teškoćama u početku svog rada “prikupila značajnu dokumentaciju, informacije, saznanja i druge dokaze o događajima u i oko Srebrenice od 10. do 19. jula 1995, uključujući i one koji do sada nisu bili poznati”. Komisija je također utvrdila da je “likvidirano više hiljada Bošnjaka, na način koji predstavlja teška kršenja međunarodnog humanitarnog prava, te da je izvršilac, pored ostalog, preduzeo mjere prikrivanja zločina premještanjem tijela”. Otkrivene su 32 nove, do sada nepoznate lokacije masovnih grobnica, pri čemu su podatke o njima isključivo dostavili izvori iz Republike Srpske (organi Vlade i svjedoci na terenu).\nBranko Todorović, izvršni direktor Helsinškog odbora za zaštitu ljudskih prava RS, u izjavi za agenciju Anadolija, istakao je da je „strašno što na političkoj sceni RS-a ponovo oživljavaju one snage koje ne samo da žele da se ideologija uime koje su ratni zločini počinjeni, vrati na scenu, nego i nastoje po svaku cijenu falsifikovati istorijske činjenice i opravdati i zločine i njihove počinioce“.\n„Umjesto saosjećanja i izvinjenja žrtvama, umjesto priznavanja i prihvatanja istine da su zločini počinjeni, mi na sceni RS-a imamo sraman pokušaj traženja ravnoteže u zločinu“, kazao je Todorović.\nPrema njegovim riječima, dobrobit na ovim prostorima neće biti moguća sve dok se „u institucijama RS-a ne nađe neko ko će imati i ljudske i političke hrabrosti da progovori o onome što se desilo u Srebrenici, a žrtvama pruži ruku izvinjenja“.\nProfesor sociologije na Fakultetu političkih nauka u Banjaluci Ivan Šijaković, u izjavi za agenciju Anadolija, istakao je da se „sociološkim fenomenom može smatrati ponašanje vlasti RS-a prema događajima u Srebrenici“.\n„Pokušaj ljudi da budu izvan nečega što je završeno, da nađu alternativu tome, da javnost uvjere da nisu tačni navodi koje je uradila jedna ozbiljna Komisija i svojim potpisima stala iza toga smatram krajnje besmislenim. I takvo ponašanje neće, što je vrlo opasno, donijeti ni suživot ni pomirenje“, naglasio je Šijaković .\nDragan Mikerević, koji je u vrijeme objavljivanja izvještaja Komisije Vlade RS-a za utvrđivanje činjenica o događajima u Srebrenici bio premijer RS-a, u izjavi za Anadoliju, rekao je da „Komisija nigdje u izvještaju nije navela tačan broj ubijenih i nestalih, ulazila u uzročno – posljedične veze počinjenih zločina, te da nije upotrijebila kvalifikaciju genocid“.\n„Mi nismo imali nikakav razlog da sumnjamo u tačnost nalaza Komisije i mislim da istoričarima treba ostaviti da utvrde sve okolnosti dešavanja u Srebrenici, kao i tačan broj žrtava. Za nas Srbe, bez obzira na presude i Haškog tribunala i Suda BiH, kvalifikacija o genocidu je neprihvatljiva. Ali, u Srebrenici je počinjen težak zločin i zato se prema žrtvama treba odnositi s poštovanjem i ne dozvoliti da budu predmet političkih manipulacija s bilo čije strane“, zaključio je Mikerević.


Presuda Kesaru je "šamar" prijedorskim žrtvama - Kozarac.ba\nPresuda Kesaru je “šamar” prijedorskim žrtvama\nApelacioni sud u Beogradu pravosnažno je oslobodio Duška Kesara optužbi za ubistvo troje Bošnjaka u Prijedoru 1994. godine, čime je preinačio prvostepenu presudu Odjeljenja za ratne zločine kojom je Kesar osuđen na 15 godina zatvora.\n– Ovo je još jedan od šamara prijedorskim žrtama i sasvim sigurno da su ovo stvari koje nas odvajaju od tog jednog osjećaja pravde i zadovoljenosti pravde, kazao je danas Feni zamjenik predsjednika Udruženja „Izvor“ iz Prijedora Edin Ramulić upitan da prokomentira ovu presudu.\nPo njegovim riječima, u ovom zločinu je veoma bitno da je jedan od izvršilaca tog djela Draško Krndija još uvijek na slobodi.\n– Njega, prema našim informacijama, apsolutno niko nije ozbiljno ni tražio, kazao je Ramulić.\nViše eliminacije, manje diskriminacija\nDuško Kesar oslobođen optužbi\nPrijetnje udruzenjima zrtava Rajka Vasica\nMilijarderu Mitalu kapital važniji od boli žrtava!\nStravičan napad u Prijedoru\nOni su ubijali Prijedor\nPodržimo Muslim Media da korača u nove projekte\nUskoro premijera filma o Srđanu Aleksiću\nFilmovi o ženama heroinama koje su preživjele logore\nZaključci Samita mladih u Prištini\nRefik Hodzic: Prvi mart moze promijeniti sve\nUstaša Mile i Nezavisna država Srpska


Završnica projekta - ACTiviraj se - Konkursi regiona\nZavršnica projekta – ACTiviraj se\nkutak za mlade region\nby KR 24/04/2012 24/04/2012 011\nDa li postoji nečeg lepšeg od drugarstva?\nDođite da se družite sa nama!\nHumanitarni projekat „ACTiviraj se“, koji se bavi socijalnom inkluzijom dece bez roditeljskog staranja i dece ometene u razvoju, obeležava 25. aprila uspešan završetak šestomesečnog rada. Događaj će se održati u Kulturnom centru „Božidarac“ u periodu od 12h do 15h, a planiran je zabavan program za decu.\nKroz različite radionice edukativnog i zabavnog karaktera, deca iz domova „Jovan Jovanović Zmaj“, „Drinka Pavlović“ i „Dragutin Filipović Jusa“ već šest meseci uče o načinima kako da se bolje integrišu u društvo. Pored toga, organizovane su i radionice na temu tolerancije i različitosti za učenike četvrtog razreda osnovnih škola „Vuk Karadžić“ i „Mihailo Petrović Alas“. Pored radionica, organizovan je i sportski događaj, kao i odlazak u pozorište\nProgram na završnom događaju će uključivati predstavljanje svake od ustanova, reviju frizura i šišanje dobrovoljaca, a nakon toga sledi žurka. Sva deca će dobiti paketiće, a predviđeno je i posluženje. Svi zainteresovani, a posebno deca uzrasta trećeg i četvrtog razreda osnovnih škola, pozvani su da dođu da se druže sa njihovim vršnjacima, kao i sa volonterima koji su radili na projektu.\nProjekat „ACTiviraj se“ po četvrti put organizuje studentska organizacija AIESEC. AIESEC je međunarodna platforma namenjena mladim ljudima koji teže da otkriju i razviju sopstvene potencijale, kako bi imali pozitivan uticaj na društvo. Od 1948. godine, AIESEC stvara mlade lidere u preko 110 zemalja sveta, radeći u partnerstvu sa kompanijama i univerzitetima. Poseduje inovativni proces razvoja koji je sastavljen od izuzetnog liderskog iskustva i globalnog programa razmene.


Aleksandra Prijović donela ČVRSTU ODLUKU u vezi sa POROĐAJEM! - Svet portal\nHome Aleksandra Prijović donela ČVRSTU ODLUKU u vezi sa POROĐAJEM!\nAleksandra Prijović donela ČVRSTU ODLUKU u vezi sa POROĐAJEM!\nAleksandra, koja je u petom mesecu trudnoće, porodiće se u jednoj privatnoj klinici u srpskoj prestonici.\n“Aleksandra i Filip su prvobitno imali ideju da se pevačica porodi u Americi, gde Brena ima kuću, kako bi dete po rođenju dobilo strano državljanstvo. Sve je bilo spremno da odmah nakon brojnih nastupa spakuju kofere i otputuju. Lekari na ovom dalekom kontinentu nastavili bi da vode njenu trudnoću i spremili bi je za porođaj. Sve je bilo isplanirano do najsitnijih detalja, a veliku podršku bi tamo pevačica imala od kume Jelisavete Teodosić, koja takođe u Los Anđelesu održava svoju trudnoću. Međutim, na poslednjoj kontroli lekarski konzilijum je dao predlog da je najbolje da ostane u Srbiji”, objašnjava izvor blizak popularnom paru, i ističe da Aleksandra u prvom momentu nije bila oduševljena zbog ove odluke:\n“Ginekolog je smatrao da zbog trudnoće koju vodi od početka u Srbiji treba da promeni odluku i da nastavi sve preglede i porođaj u Beogradu. Kroz razgovor sa Filipom shvatili su da je tako najbolje, a kada Živojinović zbog poslovnih obaveza bude imao slobodnog vremena, gledaće da otputuju na neku od destinacija po Evropi. Ubrzo je shvatila da ova odluka ima svoje dobre strane, to jest da će moći da bude sa roditeljima i članovima porodice sve vreme. Oni će uvek moći da joj priskoče u pomoć kada joj bilo šta zatreba i da brinu o njoj. Ona ne želi mnogo da priča o trudnoći za medije i to je njen stav otpočetka jer smatra da nije jedina trudnica na svetu i da time ne treba da se nameće”, dodaje izvor.


Opšti izbori u Kirgiziji 10. oktobra – Nadlanu.com\nOpšti izbori u Kirgiziji 10. oktobra\nBIŠKEK, 22. aprila 2010. (Beta-AFP) - Prelazna kirgiska vlada saopštila je u četvrtak da će se predsednički i parlamentarni izbori održati 10. oktobra, a da će pre njih, 27. juna, biti organizovan referendum o novom Ustavu.\nOvo je na nacionalnoj televiziji objavio Omurbek Tekebaijev, potpredsednik nove prelazne vlade uspostavljene početkom aprila posle protesta u kojima je poginulo više od 80 ljudi. U protestima je svrgnut kirgiski predsednik Kurmanbek Bakijev koji se od prošle sedmice nalazi van zemlje.\nSjedinjene Države i Evropska unija pozvale su prelaznu kirgisku vladu da zakažu izbore kako bi se povratila stabilnost u zemlji.b Novi Ustav o kome kirgiski birači treba da se izjasne 27. juna definiše Kirgiziju kao parlamentarnu republiku, čime se smanjuju ovlašćenja predsednika i sprečava mogućnost za autoritarnu vladavinu, rekao je Tekabajev.\n"U ovom nacrtu (Ustava) biće uspostavljen takav politički sistem koji sprečava koncentraciju vlasti u rukama samo jedne ličnosti. Predsednik neće imati imunitet i članove njegove porodice neće finansirati država", dodao je on. On je rekao da će šef države, po nacrtu novog Ustava, živeti od svoje plate. U novom Ustavu se takođe zabranjuje da jedna politička partija ima više od 50 mesta u kirgiskom parlamentu koji ima 90 mesta. Prethodnim skupštinskim sazivom dominirala je partija predsednika Kurmanbeka Bakijeva, Ak-DŽol.


Demonstranti sa zastavama Ukrajine i Evropske unije protestuju protiv odluke vlade da odustane od zaključenja sporazuma sa EU, Kijev, 21. novembar 2013.\nUkrajinski premijer Mikola Azarov izjavio je da je odluka da ne potpiše sporazum o jačanju veza sa Evropskom Unijom bila zasnovana na ekonomiji.\nAzarov je u skupštini rekao da je strah od gubitka trgovinskih odnosa sa Rusijom bio veoma važan faktor zbog kojeg Ukrajina nije mogla da se složi sa uslovima Evropske Unije. Premijer je medjutim dodao da je taj potez taktički i da neće promeniti strategiju Ukrajine ka evrointegraciji.\nRazgnevljeni poslanici opozicije, odeveni u majice na kojima je pisalo „Sloboda za Ukrajinu“ i „Ukrajina je u Evropi“, uputili su premijeru Azarovu uzvike negodovanja i zatim počeli da bacaju gomile papira na njegove ministre, krenuvši ka njemu u nameri da spreče govor.\nVlada Ukrajine saopštila je da je suspendovala pripreme za potpisivanje istorijskog sporazuma o trgovini i saradnji sa Evropskom Unijom, nakon što je ukrajinska skupština odbila predlog kojim bi se iz zatvora oslobodila bivša premijerka Julija Timošenko. Njeno oslobađanje bilo je ključni uslov EU za potpisivanje sporazuma sa Ukrajinom.\nPristalice opozicije održale su demonstracije u Kijevu u četvrtak uveče protestujuči protiv odluke vlade da odustane od zaključenja sporazuma sa EU.


Hiljade migranata iz centralne Amerike ponovo krenule ka SAD (VIDEO) | Novinska agencija Beta\nDRUSTVO MIGRANTI | 19.01.2021 12:10 > 19.01 12:31\nHiljade migranata iz centralne Amerike ponovo krenule ka SAD (VIDEO)\nViše hiljada ljudi krenulo je i ove godine migrantskim karavanom iz centralne Amerike ka SAD u potrazi za bezbednijim i boljim životom, ali i u nadi da će pod predsednikom Džozefom Bajdenom doći do ublažavanja stroge migrantske politike Donalda Trampa, mada članovi tima novoizabranog predsednika upozoravaju da neće biti brzih promena.\nKako danas prenosi Radio slobodna Evropa (RSE) pisanje svetskih medija, bezbednosne snage Gvatemale sukobile su se s migrantima iz centralne Amerike u pokušaju da ih spreče da se probiju do granice SAD u poslednjim danima predsedništva Donalda Trampa, piše Gardijan.\nHiljade migranata uglavnom iz Hondurasa počele su da prelaze granicu Gvatemale uveče u petak, 15. januara, i dok su pešice išle ka Meksiku, deo grupe su u nedelju presreli pripadnici vojske i policije Gvatemale.\nNa video snimcima se može videti sukob migranata i vojnika koji su koristili suzavac, štitove i pendreke.\nPrvi migrantski karavan ove godine iz zemalja centralne Amerike, koji je s osam do devet hiljada ljudi jedan od najvećih od 2018. godine, krenuo je ka SAD nekoliko dana pre inauguracije Džozefa Bajdena, za kojeg se, ukazuje Gardijan, smatra da je naklonjeniji migrantima od Trampa.\nGodinama migranti idu kroz Meksiko na sever u karavanima, mada uglavnom s mnogo manje ljudi nego u ovom poslednjem, kako bi se zajedno zaštitili od kriminalaca na putu, ali i skrenuli pažnju na svoje nevolje dok pokušavaju da se domognu američke granice, piše Njujork tajms.\nU proleće 2018. godine, migrantski karavan koji se formirao u blizini južne granice Meksika i koji je na vrhuncu imao više od 1.200 ljudi, što je bio rekord u to vreme, privukao je pažnju Trampa koji je 2019. izvršio dodatni pritisak na Meksiko, Gvatemalu, Honduras i Salvador, da suzbiju ilegalne migracije ka severu, pretnjom zamrzavanja američke pomoći i tarifama, ističe njujorški list.\nTrampova administracija takodje je potpisala ugovore s tri centralnoazijske države, koji su omogućili SAD da šalju tražioce azila da u tim zemljama traže utočište.\nU poslednjim danima Trampovog mandata, piše Njujork tajms, te i druge restriktivne granične mere nisu sprečile da se prošle nedelje na severu Hondurasa obrazuje najnoviji migrantski karavan.\nBajden je u predizbornoj kampanji rekao da će brzo poništi oštra ograničenja azila koja je uvela Trampova administracija, uključujući politiku koja je mnoge tražioce azila primorala da u Meksiku čekaju na ishod svojih slučajeva.\nList dodaje da Bajden planira da prvog dana na funkciji traži od Kongresa široku reformu imigracionih zakona.\nSmatra se, dodaje britanski servis, da je obećanje nove imigracione politike pod Bajdenovom administracijom podstaklo migrante da pokušaju da dođu do američke granice u nadi da će naći posao i sigurnost.\nNeimenovani visoki zvaničnik predstojeće administracije rekao je za NBC njuz da migranti koji pokušavaju da traže azil u SAD "moraju da shvate da neće moći odmah da uđu u SAD".\nOn je rekao da će Bajdenova administracija dati prednost imigrantima bez dokumenata koji već žive u SAD, a ne onima koji sada idu u tu zemlju.\nMark Morgan, vršilac dužnosti komesara Carine i zaštite granica SAD, prošle nedelje pozvao je potencijalne migrante da ne "troše svoje vreme i novac", rekavši da promena administracije u SAD ne utiče na "vladavinu zakona i javno zdravlje".


Troje mrtvih na sahranama u Siriji\nSirijski vojnik puca na anti-vladine demonstrante\nAktivisti u Siriji tvrde da su bezbednosne snage ubile najmanje tri osobe, kada su otvorile vatru na masu koja je u koloni išla sa sahrane anti-vladinim demonstrantima, stradalim u jučerašnjem obračunu sa policijom u gradu Homsu, u centralnom delu zemlje.\nPrema tvrdnjama aktivista, na današnjoj sahrani okupile su se desetine hiljada ljudi.\nSirijska Nacionalna organizacaija za ljudska prava procenjuje da je u jučerašnjem obračunu vladinih snaga sa demonstrantima koji traže ostavku predsednika Bašara al-Asada ubijeno 44 osobe, a da je većina žrtava iz Homsa i pokrajine Idlib na zapadu.\nSirijska vlada je u međuvremenu za jučeranje nasilje okrivaila naoružane grupe i objavila da je u Idlibu i Homsu ubijeno ukupno 17ljudi, među kojima su civili, policajci i vojnici. Državna novinska agencija takođe je prenela da su naoružane grupe napadale policijske stanice.


- To je jedina dobra vest za nekoliko porodica, albanskih i srpskih koje će moći da sahrane svoje ubijene, kako priliči i da im odlaze na norme i moći bar da žale za svojima - kazao je Vučić u Palati Srbija.\nIstakao je da je to sa čim albanska strana dolazi u Brisel uvredljivo za svakoga i da Albanci to dobro znaju.\n- Zašto to rade, nisam u stanju da dokučim do kraja, moguća su dva razloga, ali kao predsednik Srbije nemam pravo da govorim o tome - kaže predsednik Srbije.\nVučić je rekao da su razgovarali danas i sa predstanvicima OEBS -a o situaciji na jugu, u Preševu i Bujanovcu i poručio da će država dati sve od sebe da nastavi štampanje udžbenika na albanskom i za srednje škole, a ne samo za osnovnu.\n- Želimo da uradimo sve što možmeo da deo Albanca uvedemo u sistem i kao policajce i lekare i sve druge državne institucije, ali tražićemo da se dobro zna kojoj državi pripadaju i oko toga nema cenjanja i niti oko toga može da bude polemike - poručio je Vučić.\nBeograd i Priština Aleksandar Vučić predsednik Vučić Vučić Aleksandar\n16:30 BEN AFLEK O POMIRENJU SA DŽEJ LO: Srećan što sam dobio drugu priliku, mnogi nisu imali ni prvu (VIDEO)


"Kreativna Kina" u centralnoj i istočnoj Evropi\nKineski premijer Li Kećijang 25. novembra 2013. godine doputovao je u Rumuniju, gde je prisustvovao samitu premijera Kine i zemalja centralne i istočne Evrope. Ovo je prvo putovanje kineskog premijera nakon 3. plenuma Centralnog komiteta KP Kine 18. saziva. Glavni cilj posete bila je ekonomska saradnja. U ovom trenutku, infrastruktura u zemljama centralne i istočne Evrope je relativno zaostala. Ove države nemaju dovoljno sredstava, tehnologiju i iskustvo upravljanja u izgradnji železnica, auto-puteva i elektrana, a Kina sve to ima. Zemlje centralne i istočne Evrope i Kina su komplementarne u poljoprivredi, razvoju korišćenja novih izvora energije i drugim oblastima. Li Kećijang je tokom posete Rumuniji sa lidelima pomenutih zemalja potpisao niz dokumenata o produbljivajnu saradnje.\nZa razliku od dosadašnjih proizvoda "Made in China", sa niskim cenama i skromnijim kvalitetom, projekti za saradnju Kine i država centralne i istočne Evrope su tehnološki složeni proizvodi "kreativne Kine", sa kineskom intelektualnom svojinom. Kineska vlada će u ove projekte uložiti deset milijardi američkih dolara. Pored toga, Kina će dati i neke koncesione zajmove. Tehnologija za brze železnice i telekomunikacione tehnologije četvrte generacije, kao prva grupa proizvoda "kreativne Kine", ući će u centralnu i istočnu Evropu.\nTabela: vrednost trgovine 16 zemalja i Kine u 2012.\nLiu Lu je rukovodilac za područje Evrope jedne turističke agencije u Pekingu. Njena agencija planira da otvori dve turističke linije ka zemaljama centralne i istočne Evrope, prateći trend rasta broja kineskih turista u inostranstvu. Da bi se ispunila zahteve kineskih turista, Liu je prošlog leta potovala od Mađarske do Srbije.\n"U julu, putovala sam vozom od Budimpešte do Beograda, za potrebe istraživanja lokalnog turistiškog tržišta. Potrošila sam celu noć u vozu, za šta je inače potrebno najviše četiri sata automobilom! Sećala sam se detinjstva, kada sam osamdesetih godina putovala zelenim vozom po Kini."\nTrenutno, putovanje na relaciji od oko 400 kilometara, od Beograda do Budimpešte, vozom traje i po osam sati, što je suviše sporo. Iako se tehnologije brzih vozova odavno koriste u Evropi, visoke cene sprečavale su uvoz takvih vozova u zemlje centralne i istočne Evrope iz Francuske ili Nemačke. Prihvatljiva kineska cena će pretvoriti tražnju centralnih i istočnih zemalja Evrope u realnost.\nDvadeset petog novembra, kineski premijer Li Kećang, srpski premijer Ivica Dačić i mađarski premijer Viktor Orban, koji su učestvovali na Drugom samitu Kine i zemalja centralne i istočne Evrope u Bukureštu, objavili su da će zajedno modernizovati i izgraditi železnički pravac od Beograda do Budimpešte. Dogovoreno je da će formirati radnu grupu za realizaciju konkretnih radova. Tom prilikom Li Kećiang je rekao:\n"Železnička pruga Beograd – Budimpešta predstavlja simbolički projekat saradnje Kine i zemalja centralne i istočne Evrope. Tokom proteklih godina, izgradnja železnice u Kini brzo se razvijala sve kvalitetnijim uređajima, modernom tehnologijom i iskustvima. Uz zahteve tržišta zemalja centralne i istočne Evrope, putpuno se može ostvariti takva, obostrano korisna saradnja."\nPosle sastanka trojce premijera u Bukureštu, saopšteno je da će biti modernizovana, odnosno izgrađena pruga Beograd-Budimpešta. Premijer Srbije Ivica Dačić je rekao:\nPrema saopštenju, maksimalna brzina voza na železničkoj pruzi od Beograda do Budimpešte iznosiće 300 kilometara na čas. Za prelazak relacije od 400 kilometara biće potrebno svega oko sat i po vremna. To je bez sumnje privlačno za srpsko tržište, jer većina vozova u Srbiji kreće se brzinama manjim od 60 kilometara čas. Ministar saobraćaja Aleksandar Antić je za Kineski međunarodni radio rekao:\nDragan Stanović je sekretar koji ima petogodišnje iskustvo u kompaniji "Huavei" ("Huawei"). Srbija je ozboljno pod uticajem svetske finansijske krize i stopa nezaposlenosti je na visokom nivou. Mladim ljudima, koji tek što su diplomirali, teško je da pronađu posao. Dragan je zato veoma srećan, što je dobio priliku da radi u kompaniji "Huavei". Dobro znanje kineskog jezika, donelo mu je stalno zaposlenje u ovoj kompaniji.\nPrema podacima Zavoda za statistiku Srbije, stopa nezaposlenosti iznosila je 24.1 odsto u prvoj polovini 2013. godine, što je za 1.7 posto više nego u oktobru 2012. godine. Ovaj procenat je iznad 51.2 odsto među mladima. Dolazak kineskih kompanija u Srbiju doneo je ne samo podstrek razvoju tamošnje privrede, nego i priliku mladim Srbima.\nKineska telekomunikaciona kompanija "Huavei", kao jedan od vodećih provajdera u svetu, već u 2000. godini ušla je na tržišta centralne i istočne Evrope. Kompanija je uspostavila strateško partnerstvo sa najvećim srpskim telekomunikacionim operaterima, Telekomom "Srbija" i Telenorom. Prema rečima Vei Venjuana iz beogradske kancelarije ove kompanije, 90 odsto uređaja za Telenor isporučuje "Huavei".\nUz podršku partnera, vrednost poslova kompanije "Huavei" u istočnoj Evropi u protekle tri godine zadržala je godišnji rast od 20 odsto, uprkos krizi evropskoj dužničkoj krizi. "Huavei" je, prema svojim mogućnostima, doprineo zapošljavanju ljudi u Srbiji. Trenutno, u filijali "Huaveija" u Srbiji, 80 odsto radnika su Srbi.\nEksplozija dužničke krize u Evropi usporila je oporavak ekonomije zemalja centralne i istočne evrope i donela niz društvenih problema. Na primer, rast stope nezaposlenosti, inflaciju i teškoće finansiranja malih i srednih preduzeća. Srpski predsednik, Tomislav Nikolić, koji je u avgustu posetio Kinu, izjavio je da smenjenje stranih investicija utiče na srpsku ekonomiju, a da će investicije kineskih kompanije u njegovu zemlju omogućiti otvaranje više radnih mesta i unaprediti razvoj nacionalne privrede.\nMost preko Dunava u Beogradu već je u izgradnji, uz učešće kineskog preduzeća CRBC. Ovaj most je prvi infrastrukturni objekat u saradnji Kine i Srbije, a takođe je prvi most jedne kineske kompanije u Evropi. Raspon mosta iznosi 172 metra. Prema rečima stručnjaka, ovaj raspon, među srodnim mostovima zauzima treće mesto u svetu, a ukupna investicija smanjena je za pola uodnosu na planiranu.\nNa ovu temu, za Kineski međunarodni radio govori Džang Sjaojuan, menadžer beogradske kancelarije kompanije "Čajna round end bridž korporejšen" (CRBC).\n"U izgradnji mosta, 45 odsto radova obavljaju lokalna preduzeća. Istovremeno, veliki deo materijala za izgradnju nabavlja se u Srbiji. Zahvaljujući ovom projektu otvoreno je oko 400 lokalnih radnih mesta. Ovaj most biće drugi u Gradu Beogradu i kao saobraćajni čvor povezaće Zemun sa novom industrijskom zonom u Borči."\nSrbija je zemlja koja je rano počela da uspostavlja mreže mobilne telefonije treće generacije (3G) na Balkanu. Uz učešće kineske kompanije "Huavei", Srbi sada mogu da uživaju pogodnosti brze mreže mobilnih uređaja.\nZbog toga je Petar Babić, menedžer razvoja u kompaniji Telenor je komentarisao o uređajima kompanije Huavei, koja je jedna od prvih ušla na srpsko tržište: "Nakon što smo 2011. godine prvi put savili u naš portfolio kineske uređaje, moram reći da smo iz godine u godinu sve više zadovoljni kako se kineski telefoni, pogotovo oni na "smart" platformi – android prodaju. Ono što je bitno reći, jeste da se odnos cena i kvaliteta sve više povećava i da je na strani kineskih uređaja i proizvođača i da je iz godine u godinu kvalitet uređaja, koji naši kineski partneri dostavljaju, sve bolji i bolji. Možemo reći da naši korisnici imaju samo reči hvale za kineske uređaje."\nBojan Ivanović je ljubitelj elektronskih uređaja. Nedavno je kupio novi tip mobilnog telefona "Huavei P6"\nKompanija "Huavei" plasirala je proizvode na svetsko tržište, koji su postali pravi hit. Osim toga, "Huavei" obraća pažnju na ostvarenje društvenih obaveza u Srbiji. Sa nama je zbog toga danas Vei Venjuan, direktor balkanskog predstavništva ove kompanije.\n"Od dana izlaska iz Kine, naša kompanija, "Huavei", dosledno snosi društvene obaveze. Na primer, kompanija održava neke društvene delatnosti sa lokalnim organima, uključujući doniranje računara srpskim školama, dodeljivanje stipencija studentima u Srbiji, BIH i Crnoj Gori. Članovi naše kompanije učestvovali su u nekim aktivnostima od javne dobrobiti, uključujući davanje krvi."\nU toku inspekcije globalnog operativnog centra kineske kompanije u Rumuniji, Li Kećiang je izjavio, da je, oslanjajući se na vlasnička prava intelektualnog vlasništva, kvalitet standarda za proizvodnju i službu, kineska kompanija "Huavei" uspešno postala transnacionalna kompanija. Kineska preduzeća razvijaju se u inostranstvu, ne samo povećavajući prostor za razvoj svoje kompanije, nego i donoseći korist tamošnjim narodima.\nVrednost trgovinske razmene Kine i zemalja centralne i istočne Evrope poslednjih godina neprestano se uvećava. Ne samo da državna preduzeća imaju povećano interesovanje da posluju na pomenutom tržištu, već i mnoge privatne kompanije koriste priliku da se okušaju na tržištu centralne i istočne Evrope. Međutim, zbog složenosti tog tržišta, a s obzirom da kineske kompanije ne poznaju dobro zakone i druge propise tih zemalja, kompanije su suočene sa mnogim problemima.\nKorporacija "Guan Nan", iz kineske provincije Džeđiang, ranije se bavila tekstilnom industrijom, međunarodnom trgovinom, nekretninama i investicijama. Ova korporacija je pre dve godine počela da se bavi trgovinom vinima. U julu 2013. godine, na aukciji je pristala da plati 5.3 miliona evra za kupovinu srpske kompanije "Vršački vinogradi".\nGovoreći zašto je Guannan odlučio da investira u Srbiji, direktor predstavništva te kompanije u Srbiji, Caj Šaosjong, kaže:\n"Srbija ima dobro zemljište, raznovrsne resurse i dobru tehniku za proizvodnju vina, a Kina ima veliko tržište. Potrošnja vina u Kini iz godine u godinu raste. Zato smo odlučili da investiramo u Srbiji."\nMeđutim, u međuvremenu je u Srbiji smenjen ministar ekonomije, a neki od zvaničnika u jednom trenutku su izrazili bojazan da aukcija nije sprovedena na do kraja korektan način. Agencija za privatizaciju saopštila je da će istražiti ovaj događaj.\nTim povodom, stručnjaci predlažu da kineske kompanije, prilikom širenja poslova na evropskom tržištu, treba da angažuju stručne konsultantske kompanije, koje dobro poznaju zakone, trgovinska pravila, ali i kulturu evropskih zemalja, kako bi se snizili rizici poslovanja. Pored toga, kineske kompanije još treba da se upoznaju sa razlikama u društvenom uređenju, vrednostima, kulturnim običajima, jeziku i drugim oblastima, podsećaju stručnjaci.


„Da ravnopravnost postane stvarnost“ u 28 lokalnih samouprava - Užicka Republika Press\n„Da ravnopravnost postane stvarnost“ u 28 lokalnih samouprava\nProgram Swiss PRO je u okviru javnog poziva „Da ravnopravnost postane stvarnost“ podržao 28 lokalnih samouprava da realizuju projekte koji imaju za cilj osnaživanje mehanizama za rodnu ravnopravnost. Direktnu korist od ovih projekata će imati više od 5 000 građanki i građana.\nUz podršku Vlade Švajcarske vrednu više od 90 000 evra i doprinos lokalnih samouprava u iznosu od 25 000 evra biće realizovane aktivnosti koje doprinose povećanju učešća žena u procesu donošenja odluka, unapređenju položaja žena u lokalnoj zajednici, naročito žena na selu i pripadnica ranjivih grupa, kao i ekonomskom osnaživanju, zdravlju žena i borbi protiv rodno zasnovanog nasilja. Projekti su usmereni i na promociju Evropske povelje o rodnoj ravnopravnosti na lokalnom nivou, kao i na unapređenje kompetencija lokalnih mehanizama.\nAna Milošević bira muziku u GKC-u\nPomoć u kući za stare u Čajetini


Istok: Povratničke porodice dobile nove kuće\nMinistar za zajednice i povratak Daibor Jevtić posetio je danas opštine Srbica i Istok gde je uručio ključeve novoizgrađenih kuća za 12 povratničkih porodica.\nDodela ključeva kuća za povratnike u Osojanu (Foto MZZP)\nU opštini Srbica, u selima Suvo Grlo i Banje, Jevtić je obišao porodicu Tomašević i dodelio pomoć u higijenskom i prehrambenom paketu, a deci u vrtiću „Maja“ podelio poklone, dok je rukovodstvu i predstavnicima sela obećao izgradnju novog vrtića po evropskim standardima i realizaciju prioritetnih projekata za ova dva mesta.\nKako je saopšteno iz Ministarstva, Jevtić je najavio, kada je u pitanju selo Suvo Grlo, asfaltiranje puta koji su meštani naveli prioritetnim.\nTokom posete opštini Istok u mestu Osojane ministar Jevtić je dodelio ključeve 12 novoizgrađenih kuća, i posetio jednu povratničku kuću koja je u fazi izgradnje, finansirana sredstvima Ministarstva za zajednice i povratak i Evropske Unije.\nJevtić je u Istoku razgovarao sa gradonačelnikom ove opštine Haki Rugovom o bezbednosti, osvrnuvši se na poslednji incident koji se desio u Srbobranu.\n“To je na neki način uznemirilo sve građane Istoka i sve one građane koji ne podržavaju nasilje. Naša očekivanja pre svega od nadležnih institucija, Policije Kosova, jesu da učini dodatne napore kako bi pronašli krivce za napad Srbobranu”, naveo je Jevtić.\nNakon razgovora sa gradonačelnikom, ministar za zajednice i povratak Dalibor Jevtić je obišao porodicu Simonović u mestu Srbobran na čiju je trafiku pucano pre nekoliko dana.


Vulin: Republika Srpska 'odgovor započetom ponavljanju jasenovačkog genocida' - Teslavision\nMinistar odbrane Srbije, Aleksandar Vulin, izjavio je danas da “Republika Srpska nije poklon, ona je nastala kao srpski odgovor započetom ponavljanju jasenovačkog genocida”.\nIzetbegović je u intervjuu za Radio Sarajevo rekao da su Srbi u BIH Dejtonskim sporazumom “dobili previše” i da Srbija i Republika Srpska treba da se, kako je preneto, “ostave aspiracija da delovima BiH bude kompenzovan eventualni dogovor o Kosovu”.\nOn je ocenio da bi to vodilo u nove sukobe, a rekao i da “genocid ne može i neće biti nagrađen nezavisnošću”.\nVulin je odgovorio da “nisu Srbi dobili u Dejtonu ništa”, već da su se “izborili za Republiku Srpsku, a Srbija je bila uz njih, i kao medjunarodno priznata država mogla je da preuzme ulogu garanta i čuvara Dejtonskog sporazuma”.\nMinistarstvo odbrane Srbije je prenelo da je Vulin ocenio da je “Izetbegović žalostan primer nepoštovanja Dejtonskog ustrojstva, ali i predvodnik političara koji smatraju da Republiku Srpsku treba uništiti”.\n“Svaki pokušaj rušenja Dejtona i poništavanja Republike Srpske, imao bi nesagledive posledice”, upozorio je Vulin i ocenio da “dok SDA bude doživljavala Republiku Srpsku kao neprijatelja, BiH neće biti ni uspešna ni funkcionalna država”.\nPrevious : Petoro mrtvih u oluji na grčkom ostrvu Eviji\nNext : Djaci s maskama u razredu ili ne – ni Nemci još ne znaju


U pozdravnoj reči, Vesna Milojević, direktorka Istorijskog arhiva Kraljevo je rekla da je čast i zadovoljstvo biti deo velike književne manifestacije i učestvovati na jednom od najvećih sajmova u Evropi, naglasivši da ovogodišnji izdavački poduhvat Istorijskog arhiva Kraljevo predstavlja značajan doprinos poznavanju i proučavanju istorije srpskog naroda.\nKraljevački pisac Miloje Radović je najpre kazivao svoju pesmu „Žiča“, a potom je u besedi posvećenoj knjizi istakao da je autor istraživačkom upornošću, probranim rečima, lepim jezikom, savremenim naučnim pristupom, odabranim metodama za proučavanje istorijskih izvora, uspeo da dopre do dubine istorijskog vremena, od kojeg počinje srpsko saborno pamćenje i srpsko državotvorno delanje.\nAutor knjige dr Dragoljub Danilović je istakao da je ovo delo plod višegodišnjeg istraživanja i napora da se ukaže na veliki značaj Žiče, koja je bila sedište Arhiepiskopije, Eparhije i svih značajnih događaja u srednjem veku, ali i podsticaj za nova istraživanja.\nMeđu posetiocima Sajma knjiga ovo delo je izazvalo veliku pažnju. Istorijski arhiv Kraljevo, koji ima dugu i bogatu izdavačku delatnost, nastojaće da i u narednom periodu realizuje važne izdavačke projekte u saradnji sa uglednim pojedincima, naučnim, kulturnim i drugim ustanovama.\nVazduhoplovci evocirali uspomene u Istorijskom arhivu Kraljevo →\n← Dan Istorijskog arhiva Kraljevo – 27.12.2017.


Valjevska pivara prodata za 3,5 miliona evra | Novosti.rs\n17. 01. 2019. u 20:28\nVlasnici zadruge "trlić" i firme "Brzim" kupili na aukciji najstariju firmu u gradu na Kolubari\nPREDUZEĆE Brauerei Group iz Beograda kupilo je "Valjevsku pivaru". Ova kompanija je ponudila 101 evro više od početne cene, koja je iznosila oko tri i po miliona evra.\nOsnivači beogradske firme, registrovane početkom decembra prošle godine za proizvodnju piva su Živojin Jovanović i Miloje Blizanjac, iz Trlića kod Uba, i Zoran Kostić iz Brzeća kod Brusa. Jovanović je direktor uspešne Zemljoradničke zadruge "Trlić", a Kostić prvi čovek firme "Brzmin" iz Brzeća.\nPročitajte još: Ponovo oglašena prodaja Valjevske pivare po ceni od oko 3,5 miliona evra\n"Valjevska pivara" prodata je iz drugog puta. U septembru prošle godine početna cena bila je dvostruko viša - oko sedam miliona evra, ali nije bilo zainteresovanih kupaca. Na ponudu u novembru prošle godine stigla je jedino ponuda beogradske firme. "Valjevska pivara", najstariji kolektiv u gradu na Kolubari, posluje pozitivno i ima oko 200 zaposlenih. Posle neuspešne privatizacije pre deceniju i po, te izbegnute likvidacije pre šest godina, Pivara beleži rast proizvodnje i profita, osvaja nova tržišta, a pivo iz Valjeva plasira se i na tržište SAD i Kanade.\nValjevsko pivo je jedno od dva najbolja piva u Srbiji, a ovom prodajom sumnjam da ce tako ostati, ja ga obozavam\nValjevsko pivo je\n@Merops - katastrofa...


Godišnjicu početka Drugog svetskog rata u Varšavi bojkotuje i Donald Tusk | Novinska agencija Beta\n15:40 - VestiViše od 50 migranata nestalo kod obale Libije\n15:25 - VestiU Srbiji još 14 osoba umrlo od posledica korone, 686 novozaraženih\n15:20 - VestiFilip Švarm: Stefanovića smenjuju zbog prisluškivanja i fotografija Danila Vučića\nSVET | 31.08.2019 11:25 > 31.08 11:25\nPredsednik Evropskog saveta Donald Tusk zbog dnevnopolitičkih pozivnica od strane poljskih vlasti na svečano obeležavanje 80. godišnjice početka Drugog svetskog rata odlučio je da bojkotuje svečanosti u Varšavi čija je glavna zvanica trebalo da bude američki predsednik Donald Trampa, a na koju nije pozvan predsednik Rusije Vladimir Putin.\n"Ne idem na svečanost zato što nemam ni najmanju sumnju da organizatori tako važne svečanosti postupaju tako da stavljaju do znanja da ne žele da me vide tamo", kazao je poljskoj privatnoj televiziji TVN24 sinoć Tusk, bivši premijer, politički protivnik sadašnjih poljskih vlasti konzervativne stranke Pravo i Pravda i njenog lidera Jaroslava Kačinjskog.\nTusku je u poslednjem trenutku uručena pozivnica samo kao bivšem poljskom premijeru, iako bi trebalo da odaje poštu žrtvama rata kao predsednik Evropskog saveta, pošto su poljske vlasti, kako bi izbegle da glavni gost bude ruski predsednik Putin našle formulu da žele da obeleže godišnjicu uz sadašnje saveznike iz EU i NATO a pozvani su i šefovi država Istočnog partnerstva.\n"Ne volim rasprave na temu ko je koga kada pozvao ili nije, jer to fatalno svedoči o standardima ili političkoj kulturi. Svi smo navikli da izvesna forma obavezuje, bez obzira na sporove. Pre 10 godina organizovao sam kao premijer 70. godišnjicu Drugog svetskog rata. Došli su lideri iz celog sveta, svi su imali govore. Prvi govornik je bio tadašnji predsednik Leh Kačinjski i nisam imao sa tim problem. Spor medju nama je buktao ali nije mi ni palo na pamet da kršim pravila", kazao je Tusk.\nTo što medju zvanicama iz EU nema Tuska kancelarija poljskog predsednika Andžeja Duda koji je domaćin svečanosti u Varšavi objasnila je činjenicom da su pozvani predsednici vlada ili država EU i NATO, a EU nije država, te tako Tusk može na svečanost ali samo zajedno sa ostalim bivšim predsednicima i premijerima Poljske.\nDok je na svečanom obeležavanju 70. godišnjice od početka Drugog svetskog rata na poziv Tuska glavni govornik bio uz domaćine tada ruski premijer Vladimir Putin kao predstavnik zemlje naslednice SSSR čijih 600.000 vojnika je poginulo oslobadjajući Poljsku, ove godine ta čast je trebalo da pripadne predsedniku SAD Donaldu Trampu koji je medjutim zbog uragana na Floridi u poslednjem trenutku otkazao posetu Poljskoj.\n"Ne osećam ni gorku satisfakciju zbog toga što svečanost gubi puno od svog sjaja jer nema predsednika SAD. Ali, naravno, to je bila ta tačka programa koja je izazivala veliko interesovanje javnosti", kazao je Tusk.\nPredsednik Evropskog saveta odbio je glasove da je možda Tramp odustao od posete kako ne bi bila zloupotrebljena u korist vladajuće stranke Pravo i Pravda u kampanji pred parlamentarne izbore 13. oktobra.\n"Ne mislim da je to što u Poljskoj traje kampanja i za nekoliko sedmica izlazimo na parlamentarne izbore uticalo na odluke Trampa. Vidi se izrazito da Poljska za Trampa nije najviši prioritet. On je jako usredsredjen na Aziju, uglavnom na Kinu, on to ne krije", kazao je Tusk.\nPredsednik ES istakao je da su Poljska i njen predsednik Andžej Duda mogli da odigraju neku primetniju ulogu pošto je na svečanostima u Varšavi bio ugovoren sastanak Trampa sa predsednikom Ukrajine što bi bila prilika da se na simboličnu godišnjicu popravi odnos Trampa prema Ukrajini.\n"Vidi se rezerva i distanca predsednika Trampa prema Ukrajini i nešto kao fascinacija Rusijom i predsednikom Putinom", kazao je Tusk.\nUmesto Trampa 1. septembra na odavanje pošte žrtvama Drugog svetskog rata u Varšavi dolazi potpredsednik Majk Pens koji će se ispred Groba neznanog junaka zajedno sa predsednikom Poljske Andžejom Dudom i Nemačke Frankom Valterom Štajnmajerom obratiti Evropljanima.\nMedju liderima 40 zemlja i ukupno 250 gostiju u Varšavi sa Zapadnog Balkana nema predsednika Srbije, Bosne i Hercegovine i Severne Makedonije, jer su, kako su naveli organizatori, svi ostali pozvani kao predsednici članica EU ili NATO. Severna Makedonija će zvanično početi članstvo u NATO decembra ove godine.\nIako je pozvan, svečanost u Varšavi bojkotuje i predsednik Belorusije Aleksandar Lukašenko zato što pozivnica nije upućena i Vladimiru Putinu i belorusku delegaciju će predvoditi ambasador u Poljskoj.\nVučić: Zeman je možda prvi ali ne i poslednji predsednik koji će ...\nAlbanski predsednik nazvao ilegalnim istražni odbor koji ispituje ...


Vladika Teodosije apeluje na uzdržanost\nEpiskop raško-prizrenski Teodosije apelovao je na političke predstavnike u Beogradu i Prištini da pokažu uzdržanost i sve postojeće probleme rešavaju mirnim putem, a međunarodne predstavnike na Kosovu, pre svega Kfor, zamolio je da po svaku cenu spreče moguće incidente koji bi imali nesagledive posledice.\n"Jasno je da bi u tom kontekstu svaki incident, bilo u vidu proglašenja navodne autonomije severa ili zauzimanja jezera Gazivoda od kosovske policije, neposredno poslužio stvaranju situacije na terenu koja bi cementirala teritorijalnu podelu i trajno ugrozila civilno stanovništvo", ukazao je episkop raško-prizrenski.\nAko bi došlo do toga, upozorio je vladika Teodosije, bili bi ugroženi mnogi životi, što bi pokrenulo nerede i u južnim delovima Kosova i Metohije.\n"Ukoliko bi neko, eventualno, dogovoreno planirao ovakve incidente kao izgovor za izvesne političke odluke koje bi usledile, pre ili kasnije će se suočiti sa sudom Božjim i sudom naroda i istorije", upozorio je episkop Teodosije.\n27.11.2020 Opština Gračanica od večeras u crvenoj zoni (1269)\n27.11.2020 Novih 78 slučajeva koronavirusa u srpskim sredinama (289)\n27.11.2020 Od ponedeljka nastava na daljinu za srednjoškolce i osnovce od 5. do 8. razreda (221)


Art magazin - Pomoć samostalnim umetnicima i nastavak konkursa Ministarstva kulture i informisanja\nBEOGRAD. Vlada Srbije ozvaničila je 7. maja 2020. najavu dodele bespovratne pomoći samostalnim umetnicima, a Ministarstvo kulture i informisanja najavilo je i nastavak sprovođenja preostalih konkursa za 2020. godinu, s tim što su za pojedine oblasti sredstva umanjena.\nMinistarstvo kulture i informisanja istaklo je u saopštenju da je Vlada Srbije na njegovu inicijativu usvojila zaključak kojim je za 2.353 samostalna umetnika opredeljena pomoć u iznosu od po 90.000 dinara, odnosno po 30.000 dinara za mart, april i maj. Ta bespovratna sredstva, u ukupnom iznosu od 211.770.000 dinara, biće transferisana na račune lokalnih samouprava radi dalje distribucije, što je najavila dan ranije i premijerka Ana Brnabić.\nMinistar kulture i informisanja Vladan Vukosavljević izjavio je tim povodom da je kultura suštinski izraz nacionalnog i državnog identiteta i kao takva ne sme imati manji značaj od ostalih oblasti privrednog i društvenog života. “Naprotiv, njen uticaj na ukupni razvoj zajednice je nemerljiv. Siguran sam da će efekti pomoći koju su Vlada i Ministarstvo kulture i informisanja opredelili, i u simboličkom i u faktičkom smislu, prevazići nominalni iznos sredstava koji je namenjen za pomoć samostalnim umetnicima”, izjavio je Vukosavljević, navedeno je u saopštenju.\nMinistarstvo kulture i informisanja istaklo je i da je od samog početka vanrednog stanja zauzelo jasan stav da samostalni umetnici moraju da budu obuhvaćeni merama državne pomoći, kao i svi drugi građani u različitim društvenim oblastima koji usled pandemije virusa Kovid-19 nisu mogli da obavljaju poslovne aktivnosti, a to je i isticano u dopisima koje je MKI slalo Vladi i Kriznom štabu za privredu. “Država je ovim činom pokazala da kultura nije marginalizovana i da samostalni umetnici nisu u nepovoljnijem položaju u odnosu na druge profesije, naprotiv, imajući pre svega u vidu da je doneta odluka da iako je vanredno stanje trajalo manje od dva meseca samostalni umetnici dobiju pomoć za tri meseca”, izjavio je Vukosavljević.\nKao izuzetno važno, Vukosavljević je naveo da je Ministarstvo kulture i informisanja, "uprkos u savremeno doba nezapamćenoj situaciji i nepovoljnim okolnostima po čitavu ekonomiju, odlučilo da očuva instituciju konkursa, koji će biti realizovani u što skorijem roku u donekle redukovanom finansijskom obimu".\nMedijski konkursi za 2020. godinu već su gotovo u celini završeni, i to u punom kapacitetu, a prema najavi Ministarstva, tako će biti i sa konkursima u oblasti zaštite kulturnog nasleđa, dok su sredstva za savremeno stvaralaštvo, Gradove u fokusu, digitalizaciju i međunarodnu saradnju umanjena. Za otkup knjiga za biblioteke planirano je povećanje budžeta.\n“U skladu sa rebalansom budžeta i objektivnom nemogućnošću realizacije određenih projekata, sredstva za konkurse u oblasti savremenog stvaralaštva umanjena su za oko 25 odsto. Nažalost, došlo je i do smanjenja sredstava za konkurs Gradovi u fokusu i to za 45 posto. Tu se isto išlo logikom da deo lokalnih samouprava neće imati vremena da realizuje svoje, inače odlične projekte koje su pripremili. Ipak, konkurs Gradovi u fokusu će biti sproveden u većem delu”, naveo je Vukosavljević.\nPlanirano je da rezultati konkursa iz savremenog stvaralaštva budu objavljeni najkasnije do 8. juna.\nKako bi se pomoglo sektoru izdavaštva, Ministarstvo kulture i informisanja razmatra mogućnost da se preraspodelom postojećih sredstava poveća iznos namenjen za konkurs za otkup publikacija za biblioteke za 2020. godinu i to za 30 odsto.\nS obzirom na okolnosti, u oblasti međunarodne saradnje iznos sredstava za konkurse umanjen je za 30 procenata, dok je u oblasti digitalizacije iznos smanjen za oko 20 odsto, a prema oceni Ministarstva kulture i informisanja, to neće suštinski ugroziti smisao i ciljeve ovih konkursa.\n“Navedene aktivnosti i napori koje je uložilo Ministarstvo kulture i informisanja, prvenstveno zalaganje za pomoć samostalnim umetnicima i očuvanje institucije konkursa za sufinansiranje projekata, maksimum je koji je u okolnostima vanredno teškim za celokupnu privredu zemlje bilo moguće ostvariti, ali to predstavlja dobar osnov za nastavak kulturnog života u državi i njegov dalji razvoj. Kultura nikada ne sme biti ni budžetsko ni političko pastorče jednog istorijski zrelog i svesnog naroda, već samo njegovo mezimče, ponos i nada”, poručio je ministar Vukosavljević.


Veće učešće Albanaca na izborima : Nadlanu.com\nVeće učešće Albanaca na izborima\nObjavljeno 23. apr 2012. / 13:48:46\nPREŠEVO, 23. aprila 2012. (Beta) - Lider Partije za demokratsko delovanje (PDD) Riza Haljimi izjavio je u ponedeljak da očekuje veće učešće Albanaca iz Preševa i Bujanovca na predsedničkim izborima, na kojima će podržati muftiju Muamera Zukorlića, za razliku od prethodnih godina kada su Albanci u uglavnom bojkotovali predsedničke izbore.\nHaljimi, koji je i nosilac liste "Koalicije Albanaca preševske doline" koja učestvuje na parlamentarnim izborima, izjavio je za agenciju Beta da PDD podržava Muamera Zukorlića, a da očekuje da će nakon konsultacija sa liderima ostalih partija koje čine koaliciju, to biti i zvaničan stav koalicije.\n"Koaliciju Albanaca preševske doline" čine još i Pokret za demokratski progres, čiji je lider Jonuz Musliu iz Bujanovca, Demokratska unija doline, čiji je lider Skender Destani iz Preševa i Demokratska unija Albanaca, čiji je lider Rahmi Zuljfiu iz Preševa.\n"Imamo kontakte sa predstavnicima muftije Zukorlića koji su nam pomogli sa 500 potpisa podrške iz Sandžaka kada nam je hitno bilo potrebno za prijavljivanje izborne liste za parlamentarne izbore, takodje on je predstavnik manjina koji se zalaže za prava Bošnjaka ali i ostalih manjina, pa i Albanaca u preševskoj dolini", kazao je Haljimi.\nPrema njegovim rečima Albanci su do sada glasali samo na lokalnim i parlamentarnim izborima, a kandidatura Muamera Zukorlića za predsednika Srbije, koji je prepoznat kao medijska ličnost, će doprineti da prvi put Albanaci u većem broju učestvuju i na predsedničkim izborima.


Tag / Karim Benzema / Vesti online\nPerez: Imamo najboljeg napadača na svetu!\nReal rutinski, Benzema prestigao Uga Sančeza (VIDEO)\n"Kraljevski klub" poslednji polufinalista španskog kupa, pošto je Đironu savladao i kao gost.\nBenzema je najbolji francuski strelac u evrokupovima (VIDEO)\nRealov napadač s dva gola protiv Viktorije u Plzenju u Ligi šampiona stigao do ukupno 60.\nBenzema zbog povrede propušta El Klasiko?\nCentarfor Real Madrida Karim Benzema zbog povrede zadnje lože neizvestan je za prvi El Klasiko u sezoni u Barseloni 28. oktobra.\nMarselo i Benzema: Ronaldo nedostaje Realu\nFudbaleri madridskog Reala Marselo Vijera i Karim Benzema priznali su da ekipi mnogo nedostaje Kristijano Ronaldo posle odlaska u Juventus.


Radikalno odstupanje od dostignutog nivoa ljudskih prava - Izmene Zakona o parničnom postupku | Otvorena Vrata Pravosuđa\nblogoviTemeUstavno pravoRadikalno odstupanje od dostignutog nivoa ljudskih prava - Izmene Zakona o parničnom postupku\nMilan Filipović - Pravni savetnik u Komitetu pravnika za ljudska prava\nPredložene izmene Zakona o parničnom postupku (ZPP) značajno umanjuju efekte Zakona o besplatnoj pravnoj pomoći (ZBPP) i postavljaju nove prepreke pristupu pravdi koje će pogoditi veći broj građana, pa čak i ljude sa prosečnim primanjima. Pod opravdanjem efikasnije naplate sudskih taksi, građanima se direktno povređuju Ustavom garantovana prava poput prava na pravično suđenje, prava na jednaku zaštitu i pravno sredstvo. Visoke sudske takse već sada veliki broj građana ostavljaju bez mogućnosti da zaštite svoja prava u sudskom postupku. Pravo na pristup sudu podrazumeva pravo pojedinca da svoju pravnu stvar iznese pred sud bez bilo kakvih zakonskih i praktičnih prepreka. Krajem 2019. godine Zakonom o besplatnoj pravnoj pomoći je ovo pravo, barem na papiru, pored siromašnih građana omogućeno i drugim ugroženim grupama ljudi. Uprkos predlozima JUKOM-a da se i oslobađanje od troškova postupka uskladi sa dobijanjem besplatne pravne pomoći, to se nije dogodilo. Praksa oslobađanja troškova postupka na zahtev socijalno ugroženih građana je neujednačena. Dodatno, građani su često u neizvesnosti u pogledu oslobađanja troškova postupka do samog okončanja spora, budući da rok za ovu odluku suda nije propisan. Uprkos tome uvođenjem mogućnosti dobijanja besplatnog advokata, obespravljeni i osiromašeni su korak bliže pravdi. Ministarstvo pravde je predvidelo da će u 2020. godini biti neophodno obezbediti sredstva za angažovanje besplatnog advokata u čak 32.000 sudskih predmeta. Godina za nama donela je mnoge probleme, i manje od hiljadu građana je 2020. godine bilo upućeno na advokate. Da li razlog leži u lošoj proceni, nedostatku novca ili uticaju pandemije korona virusa? Ako je prvobitna zamisao države zaista bila da se Zakonom o besplatnoj pravnoj pomoći svakom pojedincu omogući delotvoran i jednak pristup pravdi, neočekivani predlog izmene načina naplate sudskih taksi u Zakonu o parničnom postupku pokazuje sasvim druge namere.


Rukovodstvo RS na podjeli vaučera u Donjoj Crkvini – Glas Regije\nRukovodstvo RS na podjeli vaučera u Donjoj Crkvini\nŠAMAC – Predsjednik Republike Srpske Milorad Dodik i premijer Željka Cvijanović prisustvovali su danas u Donjoj Crkvini u opštini Šamac podjeli platnih kartica po vaučer modelu Fonda solidarnosti za obnovu Srpske.\nDodik je istakao da Vlada, institucije Srpske i njeni organi podstiču ovu vrstu pomoći putem vaučera, koji se dijele shodno spiskovima koje dostave lokalne zajednice.\n“Republika Srpska se na ovaj način pokazuje kao zajednica koja najviše pomaže stradalima u poplavama”, istakao je Dodik i izrazio uvjerenje da će vaučeri znatno pomoći ljudima ugroženim u poplavama da stabilizuju svoje osnovne potrebe.\nNavodeći da interesovanje ljudi za ovakvu vrstu pomoći govori da su oni uvjereni da je ovaj postupak dobar, Dodik je poručio da Srpska i na ovaj način želi da potvrdi snagu i opredjeljenje da je uvijek uz svoj narod i da će nastaviti da pomaže ugroženima.\n“Već sutra popodne vaučeri će se moći koristiti u preduzećima koja su sa Vladom Srpske sklopila ugovor. U proteklom periodu smo nastojali da nađemo ozbiljne distributere, koji neće spekulisati vaučerima”, istakao je Dodik, te izrazio zadovoljstvo dosadašnjim načinom podjele vaučera.\nDodik je podsjetio da sutra u Briselu počinje donatorska konferencija za pomoć ugroženima u proteklim poplavama u BiH i Srbiji, te da će sredstva koja budu namijenjena za pomoć Srpskoj biti usmjerena, prije svega, na sanaciju preduzeća, pomoć privrednicima, domaćinstvima.\nPredsjednik Srpske očekuje da će narednih sedmica biti finalizovan ugovor sa Ruskom Federacijom o jednom kreditu, navodeći da će o prihvatanju tog ugovora odlučivati parlament Srpske.\n“Mi nismo izmislili poplavu, ona nam je došla kao opterećenje i spremni smo da saniramo posljedice poplave. Ovo je samo jedan segment pomoći koja će biti nastavljena”, rekao je Dodik.\nPredsjednik Srpske najavio je da će u subotu, 19. jula, posjetiti Šamac i Doboj zajedno sa premijerom Srbije Aleksandrom Vučićem.\nU opštini Šamac u Donjoj Crkvini, Pisarima, Šamcu i Tišini danas će biti podijeljeno 969 vaučera.\nPremijer Srpske Cvijanovićeva istakla je da se aktivnost nastavlja i u drugim mjestima koja su poplavljena, a da će platne kartice od sutra popodne moći da se realizuju.\n“Mi i dalje ostajemo otvoreni za saradnju i svoju pažnju usmjeravamo na opštine koje su poplavljne”, dodala je Cvijanovićeva.\nOna je istakla da je Vlada Republike Srpske uspješno usmjerila međunarodnu pažnju na poplavljena područja Šamca i Doboja.\nCvijanovićeva je napomenula da je procijenjena šteta od poplava u BiH, koju su radili evropski eksperti, četiri milijarde KM, a da se polovina od toga odnosi na štetu u Srpskoj.\nOna je rekla da će sutra u Briselu prisustovati donatorskoj konferenciji za pomoć poplavljenim područjima u BiH i Srbiji, ali da nema pretjerano velika očekivanja.\nPodjeli platnih kartica po vaučer modelu prisustvovao je i ministar rada i boračko-invalidske zaštite Petar Đokić.\nDruštvo, LOKAL, Modriča, Politika, VIJESTI\n« Počela sanacija odvodnih kanala u Modriči\nStanovnici Usore će sutra dobiti svoje platne kartice »


BalkanMagazin :: Rusija planira da nuklearnu energiju uvrsti u zelene aktivnosti po uzoru na EU\nsreda, 24. mart 2021 11:35\nRuska državna razvojna korporacija (VEB.RF) pripremila je nacrt o nacionalnoj klasifikaciji zelenih projekata, koji u zelene aktivnosti uključuje nuklearnu energiju koja ne stvara direktne emisije ugljen-dioksida, što nuklearnu energiju izjednačava sa drugim obnovljivim izvorima. U nadležnoj Korporaciji kažu da je dokument rađen po uzoru na klasifikaciju Evropske unije. (Klasifikacije, odnosno taksonomije zelenih projekata imaju za cilj da podstaknu finansiranje održivog rasta iz privatnog kapitala. Foto: rusatom.ru)\nU pravcu određivanja jedinstvenih kriterijuma šta je zeleno ulaganje, kako bi se preduzećima omogućilo da odrede koje se ekonomske aktivnosti mogu nazvati održivim, Rusija je pripremila nacrt državne klasifikacije zelenih projekata, za koji se navodi da je urađen po uzoru na model koji je sačinila Evropska unija.\nPo svoj prilici, oba modela svrstavaju nuklearnu energiju u obnovljive izvore.\nDefinisanje klasifikacije, odnosno taksonomije zelenih projekata inače ima za cilj da podstakne finansiranje održivog rasta iz privatnog kapitala.\nRuska državna razvojna korporacija (VEB.RF) pripremila je nacrt o nacionalnoj klasifikaciji zelenih projekata, koja u zelene aktivnosti uključuje nuklearnu energiju, koja ne stvara direktne emisije ugljen-dioksida, čime se nuklearna energija izjednačava sa drugim obnovljivim izvorima, navodi se u saopštenju ruske državne nuklearne korporacije Rosatom.\nNavodi se takođe da je ruski ministar ekonomskog razvoja Maksim Rešetnjikov najavio da je spisak oblasti u kojima se mogu sprovoditi zeleni projekti proširen na osnovu prakse drugih zemalja, a usklađen sa karakteristikama ruske ekonomije, i da je na tom osnovu stvorena jedinstvena nacionalna klasifikacija.\nPlan razvoja ruskog finansijskog tržišta za period 2019-2021 predviđa i privlačenje investitora usmerenih na finansiranje projekata održivog razvoja. (Izvor: rosatom.ru)\nProjekti u ekoturizmu, i oni koji se odnose na vozilia koja uključuju korišćenje vodoničnih i gasnih motora, klimatski i poljoprivredni projekti, kao i aktivnosti koje se odnose na šumarstvo, uz projekte transportne infrastrukture, ali i ostali projekti koji vode smanjenju emisije ugljen-dioksida, u Rusiji se takođe sada smatraju zelenim.\n„Ova područja su prepoznata kao zelena u drugim zemljama. Zapravo, prilagodili smo globalne standarde ruskom kontekstu“, rekao je ministar Rešetnjikov.\nPrema njegovoj oceni, ova odluka će povećati nivo poverenja stranih investitora u sistem, „jer je mehanizam zelenih obveznica već razvijen i koristi se i u drugim zemljama.”\nO nacrtu ruske državne klasifikacije zelenih projekata, Ruska državna razvojna korporacija (VEB.RF), kao autor dokumenta, razgovarala je sa Ruskom centralnom bankom, Ministarstvom industrije i trgovine, Ministarstvom prirodnih resursa, Ministarstvom energetike i predstavnicima bankarske i poslovne zajednice.\nRuska državna razvojna korporacija je po uzoru na EU pripremila nacrt o nacionalnoj klasifikaciji zelenih projekata, koja u zelene aktivnosti uključuje nuklearnu energiju, koja ne stvara direktne emisije ugljen-dioksida.\nPrvi zamenik generalnog direktora za korporativni razvoj i međunarodno poslovanje državne nuklearne kompanije Rosatom, Kirill Komarov, istakao je da nuklearna industrija ima najviše međunarodne bezbednosne standarde i da se ta kompanija bezuslovno drži principa o „nenanošenju značajne štete”.\nPrema ranijim navodima Evropske komisije, pored definisane taksonomije za klimu, do kraja ove godine se očekuje izrada taksonomije za sve ostale ekološke ciljeve, a u skladu sa evropskim Zelenim dogovorom, s kraja 2019. godine, koji predstavlja plan aktivnosti za prelazak na čistu, cirkularnu ekonomiju.\nRuska državna klasifikacija zelenih projekata teži ka istom cilju, odnosno „podsticanju zelenih aktivnosti i projekata usmerenih na borbu protiv klimatskih promena, kao i povećanju efikasnosti iskorišćavanja prirodnih resursa”, navodi se u saopštenju ruske državne nuklearne korporacije Rosatom.\nRuski ministar ekonomskog razvoja Maksim Rešetnjikov je rekao da je spisak oblasti u kojima se mogu sprovoditi zeleni projekti proširen na osnovu prakse drugih zemalja, a usklađen sa karakteristikama ruske ekonomije.\nPrilikom predstavljanja nacrta dokumenta o klasifikaciji razgovaralo se i o revidiranim taksonomijama za projekte koji su u toku, kao i određivanju nadležnih za kontrolu projekata. Takođe je bilo reči o metodologiji koja će biti korišćena za verifikaciju zelenih projekata, kao i smernicama kojima će se rukovoditi u procesu dobijanja zelenog i prelaznog statusa.\nSedam od 17 ciljeva održivog razvoja Ujedinjenih nacija bavi se zaštitom životne sredine.\nJedan od instrumenata zaštite životne sredine su zelene finansije. Danas je ovaj finansijski instrument u početnoj fazi razvoja u Rusiji.\nMeđutim, kako navodi ruska državna nuklerana korporacija Rosatom, plan razvoja ruskog finansijskog tržišta za period 2019-2021 predviđa i privlačenje investitora usmerenih na finansiranje projekata održivog razvoja.


Air Serbia - Blic Online\nAir Serbia obnavlja letove iz Beograda i Banjaluke ka Grčkoj i Turskoj\nAir Serbia planira da od 5. jula, nakon više od dva meseca pauze zbog pandemije, nastavi sa letnjim čarter letovima iz Banjaluke, piše portal Kliks.\nDupke pun avion A319 "Er Srbije" iz Frankfurta sa srpskim državljanima sleteo je oko 13.40 sati na beogradski Aerodrom "Nikola Tesla".\nJedan po jedan smo izlazili iz autobusa, a pred ulazak u avion rađena je sigurnosna provera. Rečeno nam je da stavimo maske na lice jer bez njih ne bismo mogli da uđemo u avion - priča Milica koja se pre samo nekoliko dana vratila iz Amerike, trenutno jegnog od najvećih žarišta u pandemiji korona virusa Kovid 19.\nSećanja na "Blic" vraćaju u Beograd\nČitaoci Blic elektronskog izdanja iz dijaspore imali su priliku da u periodu od 27. 11. 2018. do 3. 01. 2019. godine učestvuju u nagradnom konkursu "Setite se najlepših uspomena na Blic i osvojite let za Beograd".\nPopularni mladi glumac Miloš Biković zaštitno je lice nove marketinške kampanje nacionalne avio-kompanije. Pod sloganom "Svaki put po tvojoj meri", kampanja putnicima predstavlja sve pogodnosti personalizovanog putovanja Er Srbijom.\nOtkazan današnji let za Njujork, pokvario se avion, putnici preusmereni na druge letove\nLet na liniji Beograd - Njujork otkazan je zbog tehničke neispravnosti letelice, koja je otkrivena redovnom kontrolom. Većina putnika sa tog leta preusmerena na druge letove, kako bi stigli do svojih odredišta, saopšteno je iz "Er Srbije".\nEVAKUACIJA ZGRADE U BELVILU Policija sa parkinga odvezla beli auto bez tablica, u garaži pronađeno "nešto sumnjivo" (VIDEO)\nČetvoročasovna pretraga zgrade u kojoj se nalazi kompanija "Er Srbija" završena je nešto pre 14 sati, a vozilo "Parking servisa" odšlepalo je beli automobil marke "pežo 406" bez registarskih tablica u pratnji policije.\nZvanično potvrđen ugovor o partnerstvu Etihada i Er Srbije\nNacionalna aviokompanija Ujedinjenih Arapskih Emirata Etihad ervejz danas je potvrdila da su neophodna zvanična odobrenja i saglasnosti kojima se potvrdjuje strateško partnerstvo izmedju Er Srbije i Etihada dobijena.\nVučić: Let za Abu Dabi važan za Srbiju i kompaniju\nPrvi potpredsednik vlade Aleksandar Vučić i generalni direktor "Er Srbije" Dane Kondić poručili su danas da je prvi, promotivni let aviona te kompanije za Abu Dabi važan dan i za Srbiju i za tu kompaniju.\nEkskluzivno: Prve fotografije aviona "Er Srbije" na aerodromu "Nikola Tesla"\nPrvi avion kompanije Er Srbija (Air Serbia), Er bus A319 sleteo je na beogradski aerodrom Nikola Tesla, a "Blic" donosi prve fotografije letelice. Avion je sleteo u pratnji dva vojna aviona MiG 29 oko 12.40 časova, a doleteo je iz Dizeldorfa, gde je bio na farbanju. Avion su je na svečanosti dočekan "vodenim slavolukom" iz vatrogasnih vozila


OBDANIŠTA PRAZNI I RAČUNICA: Cena boravka mališana u aleksinačkim vrtićima viša od onih u Beogradu ili u Nišu | Novosti.RS\nBez obzira na to što roditelji plaćaju samo petinu punog iznosa, ekonomska cena boravka u vrtiću je u Aleksincu viša nego u većim gradovima. Štaviše, od početka godine je, čak, i povećana na 6.200 dinara, što je skuplje od istovetne usluge u Beogradu (5.700), ili u Nišu sa oko 4.000 mesečno.\nOd 1. januara 2021, Aleksinčani su podigli cenu za čak 10.000 dinara po mališanu, pa je i teret roditeljima dodatno povećan...\nVioleta Popović, Foto: Printskrin\n- Stara cena usluga po detetu je iznosila ukupno 25.159 dinara, a roditelji su plaćali 5.032. Nova cena je 30.923, pa su kućni budžeti sada po ovom osnovu opterećeni za 6.185 dinara. Pravilnikom je utvrđeno da se ekonomska cena obračunava na osnovu svih troškova poslovanja u prethodnoj godini. Zbog pandemije, manje dece dolazi u vrtiće, a lane su bili smanjeni i transferi sa republičkog nivoa, što je takođe uticalo na konačnu cenu - kaže direktor Predškolske ustanove u Aleksincu Violeta Popović, uz objašnjenje da samo trećina roditelja plaća maksimalnu cenu vrtića, a da svi ostali dobijaju olakšice.\nDalibor Radičević, Foto: Printskrin\nKaže i to da su 82 roditelja potpuno oslobođena plaćanja...\nNa teritoriji Aleksinca, koji je sa 71 seoskim naseljem jedna od najvećih opština na jugu Srbije, PU "Lane" organizuje rad pet vrtića u samom centru, te još 22 na seoskom području.\n- Po selima ima vrtića u koje dolazi tek nekoliko mališana, a moraju da rade kao i ostali, sa mnogo više dece, pa su troškovi za njihov rad uvećani. Međutim, nećemo ih zatvarati jer želimo da mlađe stanovništvo zadržimo na ognjištima, a boravak dece u predškolskoj ustanovi je jedan od preduslova za to - kaže prvi čovek lokalne samouprave Dalibor Radičević, naglašavajući i to da PU "Lane" brine o ukupno 840 mališana.\nvrtići Aleksinac mališani cena


Опозиција саопштила "стручни тим" за дијалог са влашћу - Нови Стандард\nOpozicija saopštila “stručni tim” za dijalog sa vlašću\nProtest je počeo oko 18 časova na platou kod Terazijske česme, gde se okupljenima se obratio glumac i funkcioner DS Branislav Lečić\nProtest protiv aktuelne vlasti “Jedan od pet miliona – Svi kao jedan” završen je oko 20 časova ispred zgrade RTS-a u Beogradu. Na početku protesta saopšteno je ko čini stručni tim za tri ključne tačke dijaloga između vlasti i predstavnika protesta.\nProtest je počeo oko 18 časova na platou kod Terazijske česme, gde se okupljenima se obratio glumac i funkcioner DS Branislav Lečić. Potpisnici sporazuma sa narodom su izašli sa predlogom formiranja tima stručnjaka, vanstranačkih ličnosti, koje su spremne da svojim znanjem, iskustvom, ekspertizom i imenom i prezimenom, iznesu plan za tri najvažnije teme koje su, kako su rekli, osnovna poluga “Vučićeve diktature” i krize u kojoj se Srbija nalazi:\n“Te tri tačke su ključne i mi smo rekli da imamo naše za tu vrstu pregovora. Jesi li rekao da postoji dijalog i da želiš da neistomišljenici uđu u dijalog. Evo ti prilike bez ultimatuma! Kandidujemo ljude stručne i sposobne da vode dijalog i da urede ove tri tačke”, rekao je Lečić.\nOn je naveo da su odabrali stručni tim koji čine profesor FPN Čedomir Čupić, profesorka FPN Snježana Milivojević, docent na FPN-u Dušan Vučićević, dr političkih nauka Jovanka Matić, politikolog Boban Stojanović, reditelj Srđan Dragojević, novinar Vukašin Obradović, Zoran Gavrilović ispred BIRODI-ja. NUNS i Asocijacija nezavisnih i elektronskih medija će, takođe, učestvovati u dijalogu.\nLečić se osvrnuo na jučerašnji govor ministra Ivice Dačića koji je na skupu “Budućnost Srbije” pitao da li je Čorba pevao pesmu “Ostani đubre do kraja”, jer odgovara opoziciji, Lečić je naveo da će Dačić osetiti tu đubrad ispod prozora.\nVučić je juče dokazao da želi da ima svoj narod, izmišljen narod u narodu, rekao je Lečić. “Narod koji ide po direktivi na mesta koja on odredi, koji kliče na komandu, narod koji za male pare predstavlja broj koji mu treba”, rekao je Lečić. On je dodao da je to laž koja ne može da prođe. Ocenio je da Vučić zna da je “jučerašnji cirkus” njegov oproštajni takav govor, a da su se od Ane Brnabić do Dačića – utrkivali ko će više da podeli narod.\nLečić je rekao da se Vučić utrkivao juče da napravi privid podrške, “da plati vikare da viču – Aco, Srbine”. “Niko ne sme da mrzi onoga ko je zbog sendviča došao. Ne radite to. Potcenjivanje i ponižavanje naroda treba da ide od onih koji treba da odu, ali ne od nas. Mi moramo da razumemo naš narod, da podržimo ono što valja, a oni će se sami postideti i već se stide”, rekao je Lečić okupljenima.\nLečić je naveo da je Vučić, poput kolege Čaušeskua, okrenuo komšiju na komšiju. “Naša zemlja se nalazi u dubokoj političkoj krizi, i za to je odgovoran Vučić”. “Nema nam povlačenja, pred kim da se povučemo – pred prevarom, izdajom, lažima, kršenjem Ustava, ponižavanjem čoveka? Nastavljamo protest i taj protest će trajati, odgovorno vam tvrdim, sve do pobede… Uporno dolazite dok ova subota ne postane jedna jedina subota za sva vremena. Naša slobodna subota će pobediti, ja ti to kažem, Aleksandre Vučiću”, poručio je predsedniku Srbije.\nLečić je pozvao okupljene na šetnju do RTS, kako je rekao, “da ih još jednom čuju”, ali i da građani u protestu pokažu koliko su civilizovani. Ispred RTS-a održan je performans “Dnevnik slobodne Srbije”, a protest je završen nešto pre 20 časova.\nJedan od lidera Saveza za Srbiju Janko Veselinović najavio da će u slučaju da vlast ne pristane na dijalog sa “pobunjenim narodom” do 4. maja, u glavnom gradu biti formirana “slobodna zona” koju će, kako je rekao, činiti “slobodni narodni parlament sastavljen od slobodnih odbornika iz Srbije”.\nSledeće subote protesta neće biti zbog uskršnjih praznika, ali će se održati u sredu, 24. aprila, u Savamali, na godišnjicu rušenja u Hercegovačkoj, rekli su za N1 političari iz organizacije protesta.\nIzvor N1, 20. april 2019.\nDnevne vestiAleksandar VučićBranislav LečićJedan od pet milionaopozicijaPregovarački timprotestiRTS\nU Beogradu proglašena vanredna situacija, donete nove mere


Čekajući Ajfon 7: Šta se to krčka u Eplu?\nSa nestrpljenjem se čeka jesen a Apl je krenuo sa plasiranjem informacija o novitetima. Prvobitne glasine kažu da ovoga puta sve kreće od A9 čipa, procesora koji će pokretati novi iPhone 7, ili eventualnu nadogradnju u vidu modela iPhone 6s.\nPo svemu sudeći će ovaj čip biti glavni adut, a govoreći o dimenzijama, trebalo bi da bude čak 15% manji, što ostavlja više prostora da stručnjaci iz Apl kompanije naprave veću, snažniju bateriju.\nProizvodnja ovih čipova bi trebalo da omogući do 20% brže performanse novih uređaja, uz istovremenu uštedu energije koja bi mogla da ide i do 35 odsto.\nUz ovo glavna poboljšanja se očekuju na polju grafike, a tu je i IOS 9, operativni sistem koji će u mnogome unaprediti funkcionisanje Ajfona.\nKampus kompanije Apple izgleda impresivno (video)


Rusija nije nametala svoje zaključke o istraživanju hemijskih napada u Siriji - Sputnjik Srbija\n08:24 06 Jul 2020\nRusija nije nametala svoje zaključke o istraživanju hemijskih napada u Siriji\n11:37 11.11.2017 (osveženo 11:50 11.11.2017) Preuzmite kraći link\nMoskva smatra da su izjave šefa Zajedničkog mehanizma za istragu OZHO i UN za Siriju Edmona Mulea na račun Rusije neprihvatljive, Rusija nikada nije pokušala da nametne svoje zaključke Mehanizmu, saopštilo je Ministarstvo spoljnih poslova Rusije.\nSavet bezbednosti UN vrši pritisak na misiju za istragu hemijskih napada u Siriji\n„Skrenuli smo pažnju na otkrića šefa Zajedničkog mehanizma OZHO i UN za istragu o upotrebi hemijskog oružja u Siriji gospodina Mulea, koje je izjavio u intervjuu koji je dao dopisniku ’Njujork tajmsa‘ 9. novembra. Smatramo da su njihov ton i, što je najvažnije, suština napada na račun Rusije neprihvatljivi za međunarodnog zvaničnika takvog nivoa. Nama je jasno da na ovaj način on očigledno pokušava da spase svoju prilično ukaljanu reputaciju“, navodi se u saopštenju Ministarstva.\nMinistarstvo je podsetilo da tokom konsultacija održanih na inicijativu Mulea 7. septembra u Moskvi, kao i posle njegovih kontakata sa ruskim diplomatama u Njujorku nakon toga, „niko sa ruske strane nije pokušao da Mehanizmu nametne zaključke koji odgovaraju Rusiji“.\n„U stvari, kao odgovor na formalni zahtev rukovodstva Mehanizma čula se samo zabrinutost o tome kako da se što bolje izgradi funkcionisanje Mehanizma, uzimajući u obzir propuste koji su ranije dozvoljeni u istrazi. Muleu je, konkretno, predloženo da se ne angažuje oko određene verzije, već da obrati punu pažnju na svaku od njih. Međutim, glavna preporuka bila je da se radi strogo u skladu sa standardima Konvencije o zabrani hemijskog oružja. To je, pre svega, podrazumevalo slanje stručnjaka na mesto hemijskog incidenta u Han Šejhunu i na aerodrom Šajrat“, ističe se u komentaru Ministarstva.\nMinistarstvo je primetilo da bi procene ruskih stručnjaka o ovom pitanju trebalo da budu predmet ozbiljnog razmatranja. „Oni su zaista objektivni, jer se, za razliku od izveštaja Zajedničkog mehanizma, zasnivaju na zakonima fizike, balistike i tehničke analize. Ovi proračuni su objavljeni 9. novembra u Njujorku kao zvanični dokument Saveta bezbednosti i Generalne skupštine UN. Ako se gospodin Mule sa njima ne slaže, umesto insinuiranja u kontaktima sa medijima trebalo bi da pruži ubedljive i dobro utemeljene primedbe“, navodi se u saopštenju.\nIzveštaj o incidentima u Han Šejhunu od 4. aprila 2017. godine i Um Hošeu 15. i 16. septembra 2016. godine predstavljen je Savetu bezbednosti UN 26. oktobra. Stručnjaci zajedničkog mehanizma zaključili su da je u prvom slučaju „Sirijska Arapska Republika odgovorna za upotrebu sarina“, a u drugom „DAEŠ odgovoran za korišćenje sumpornog iperita“.\nhemijski napad, izveštaj, Ministarstvo spoljnih poslova Rusije, Edmon Mule


CRNADAK: SNSD uhvaćen na djelu, mole boga da se čitava priča o zgradi za UIO zaboravi | Banjaluka.net\n“Odluka Predstavničkog doma Parlamentarne skupštine BiH, kojom je zaustavljen pokušaj velike pljačke kroz nabavku zgrade UIO-a BiH, pobjeda je ne samo PDP-a i opozicije nego, prije svega, zdravog razuma i svakog poštenog čovjeka i u Republici Srpskoj i u BiH“, rekao je potpredsjednik PDP-a Igor Crnadak.\n“Posebno je indikativno da je SNSD, kao inicijator nabavke, bukvalno nestao iz javnosti poslednja tri dana, niko se ne oglašava i niko više ne poziva da se Mili Radišiću ipak plati 100 miliona КM za ovu zgradu“, dodaje Crnadak.\nOn kaže da se SNSD ponaša kao “lopov uhvaćen na djelu – ućutali su se, prave se da se ništa nije desilo i mole Boga da se čitava priča zaboravi”.\n“Nakon što su samo SNSD i njihovi strateški partneri iz FBiH jedini bili protiv da se zaustavi sramna nabavka od 100 miliona, kao član Savjeta ministara u prethodnom sazivu, moram napomenuti da je sada potpuno jasno zašto je u prošlom mandatu blokirana svaka inicijativa da se nova zgrada UIO-a u Banjaluci nabavi za predviđenih 38 miliona КM. Pozivam Savjet ministara da realizuje odluku Predstavničkog doma i pokaže da nije dio ove osmišljene igre te da u narednim danima naloži UIO-u BiH da obustavi ovu sramnu nabavku i uputi detaljnu informaciju Parlamentu o ovom slučaju“, zaključuje Crnadak.


Nacionalno vijeće obeležilo Dan Bošnjaka - Sandžak Haber - Sandžačke Internet Novine\nNaslovna Featured Istaknuto Nacionalno vijeće obeležilo Dan Bošnjaka\nPovodom obeležavanja 28.septembra, nacionalnog blagdana Bošnjaka, u Bošnjačkom nacionalnom vijeću organizovana je svečanost. Dan Bošnjaka, na tradicionalan način obeležen je i izložbom slika sa likovne kolonije ”Sjenica 2020.”\n”U dugoj i izazovnoj historiji Bošnjaka, malo je tako važnih i sudbonosnih događaja kao što je Prvi bošnjački sabor. Sazivanje Sabora i tom prilikom iskazano nacionalno jedinstvo, predstavljaju trenutak kada su, poslije jednog teškog i dugog stoljeća Bošnjaci konsenzusom svih relevantnih političkih faktora bošnjačkog naroda, vratili svoje historijsko ime i ime svog jezika”, podsetila je predsednica Bošnjačkog nacionalnog vijeća Jasmina Curić. Ona je kazala da je ponosna što je Odluka o obeležavanju Dana Bošnjaka bila prva koju je potpisala u svojstvu predsednice Vijeća.\nCurić je istakla da Vijeće posebnu pažnju poklanja obrazovanju na bosanskom jeziku, te da je to važan segment u očuvanju nacionalnog identiteta.\n”Čuvanjem svog jezika čuvamo identitet i kulturnu našeg naroda u nadi da ćemo uskoro dočekati bolje dane, a da će nam prepreke koje smo prevazišli u prošlosti pomoći da bolje i jače gradimo našu zemlju i planiramo zajedničku budućnost”, kazala je Curić.\nČetvrtu izložbu slika sa likovne kolonije ”Sjenica 2020.” otvorio je član Odbora za kulturu BNV-a , akademski likar Medžid Fakić.\nDan Bošnjaka obeležava se u znak sećanja na 28. septembar 1993. godine kada je na Prvom svebošnjačkom saboru u Sarajevu usvojena Deklaracija o vraćanju istorijskog imena Bošnjak umesto dotadašnjeg naziva Musliman.\nPrethodni tekstUskoro testovi koji daju rezultat za maksimum 30 minuta\nSledeći tekstVAKCINACIJA PROTIV GRIPA OD 1. OKTOBRA


BDP KONSTANTNO RASTE: SLEDECE GODINE NAJBOLJI REZULTAT U EVROPI – NAJNOVIJE VESTI\nBDP KONSTANTNO RASTE: SLEDECE GODINE NAJBOLJI REZULTAT U EVROPI\n18th July 2016 , 12:30 RTS\nSrbija će gotovo izvesno do kraja godine premašiti već korigovanu stopu privrednog rasta od 2 i po odsto.\nMandatar Aleksandar Vučić za sledeću godinu predviđa najbolji rezultat u Evropi.\nPored povoljnih međunarodnih faktora, takvom privrednom rastu Srbije najviše doprinose strane investicije i bolja naplata poreza, objašnjavaju ekonomisti.\nIspostavilo se da konzervativna delegacija iz Vaštingtona može da pogreši, više puta. Na ovakav rast BDP-a čekali smo od Drugog svetskog rata i danas konkurenciju ne tražimo u najbližem okruženju.\n– Rekao sam u četiri, a pošto sam danas gledao podatke pokušaćemo u prve tri u ovoj godini, a učinićemo sve da u sledećoj godini budemo zemlja sa najsnažnijim rastom u Evropi – rekao je premijer u tehničkom mandatu.\nStručnjaci ovaj prodor objašnjavaju kombinacijom povoljnih međunarodnih faktora i dobrih ekonomskih poteza na domaćem terenu.\n– To je iznenađenje jer niko nije mogao da predvidi kako će se kretati cene energenata, kamatne stope, privreda u Evropi generalno, kakvo ce biti poverenje investitora u odnosu na mere fiskalne konsolidacije i reforme , a to poverenje je bilo dobro mi smo retka zemlja uspela da ostvari solidan rast u takvim uslovima – kaže Milojko Arsić profesor Ekonomskog fakulteta.\nDržava je postala odgovornija i po pitanju traženja onog što joj pripada. Grafikon naplate poreza koji je između 2012. i 2014. imao crvenu liniju koja ide na dole, sada obeležava potpuno suprotna putanja. Uzrok reforma poreske uprave i kadrovska rešenja.\n– Ako pogledamo prethodnih 6 meseci kada je u pitanju porez videćemo da je on svakog meseca viši od planiranog. U prvoj polovini godine imamo 61 milijardu dinara veći porez nego što je planirano i to ukazuje na veću aktivnost onih koji su na tržištu kao i na dolazak nekih novih – kaže ekonomista Vladimir Krulj.\n– Zaista imamo u ovoj godini solidnu naplatu poreza. Poreski prihodi su veći za 8 odsto u odnosu na prošlu godinu. Jednim delom je za to zaslužan rast privrede, drugim delom efikasnija naplata – kaže Arsić.\nEkonomisti upozoravaju da nije vreme za slavlje, već za nastavak takmičenja u kome Vlada treba da istraje. Javni dug još uvek ne beleži željeni drastičniji pad.


Paljanin uhapšen zbog prevoza migranata | Palelive.com\nPočetna Regija Foča Paljanin uhapšen zbog prevoza migranata\nPaljanin uhapšen zbog prevoza migranata\nFOČA – Policija je u Rudom uhapsila lice čiji su inicijali M.G. iz Pala za kojeg se sumnja da je prevozio ilegalne migrante, saopšteno je iz Policijske uprave Foča.\nPolicijski službenici su u mjestu Obrvena u opštini Rudo zaustavili vozilo „golf dva“ i tom prilikom u vozilu zatekli četiri migranata koji su kod sebe imali lične dokumente izdate od privremenih institucija samoproglašenog Kosova.\nPronađeni migranti su predati Graničnoj policiji, a o događaju su obaviješteni dežurni tužilac Tužilaštva BiH, Granična policija BiH i Služba za strance.\nNakon kompletiranja predmeta, protiv lica M.G. iz Pala Tužilaštvu BiH biće podnesen izvještaj o počinjenom krivičnom djelu krijumčarenje lica, navodi se u saopštenju.\nPolicijske uprave Foča\nPrethodni članakBokonjić: Serološko testiranje daće odgovore i o vakcini\nNaredni članakMatić: Kompanija nastavlja trend izvoznih rezultata


Vranjanci na Sportskim igrama mladih u Splitu - JUGPRESS\nVranjanci na Sportskim igrama mladih u Splitu\nNa državnom finalu Sportskih igara mladih u Beogradu mališani iz Vranja pobedili su u nekoliko disciplina i tako stekli pravo da predstavljaju Srbiju u Splitu.\nNajuspešniji mladi sportisti i sportiskinje dali su sve od sebe da se popnu na pobednički tron. Takmičili su se u devet sportova, malom fudbalu, rukometu, odbojci, basketu, šahu, stonom tenisu, odbojci na pesku, tenisu i igri „između dve vatre“.\nVranjanci su osvojili devet medalja – po četiri zlatne i bronzane i jednu srebrnu. To je veliki uspeh, s obzirom da je učestvovalo 950 osnovaca iz 32 grada.\nVranjanci će Srbiju predstavljati u sledećim disciplinama : košarka – dečaci, šah – dečaci, šah – devojčice, stoni tenis – dečaci.\nSem njih u Split putuju I ekipe iz Kraljeva (tenis – dečaci, između dve vatre), Kikinde (stoni tenis – devojčice), Požarevca (tenis – devojčice), Radinca (fudbal), Velikog Gradišta (odbojka-dečaci), Sremske Mitrovice (odbojka – devojčice, odbojka na pesku – dečaci), Nove Varoši (odbojka na pesku – devojčice) i Crvenke (rukomet – devojčice), Novog Sada(rukomet – dečaci), Negotin (košarka – devojčice).\nNajuspešnije ekipe predstavljaće Srbiju na 20. međunarodnom finalu sportskih igara mladih u Splitu od 21. do 27. avgusta. Njima će se pridružiti pobednici Igara mladih iz Hrvatske i Bosne i Hercegovine.\nDržavno finale SIM Srbije 2016. održano je pod pokroviteljstvom Vlade Srbije uz pomoć i podršku Ministarstva za omladinu i sport i Ministarstva prosvete, nauke i tehnološkog razvoja. Ovo je najmasovnije sportsko takmičenje dece i omladine na Balkanu, koje je ove godine okupilo oko 50.000 mališana osnovnoškolskog uzrasta.


Nišlija Bane Jovanović dobio dve nagrade na muzičkom festivalu u Surčinu - Pokazivač\nU petak 18. juna održan je muzički festival „Zlatni glasovi 2021.“ Ovaj festival se tradicionalno već 19. put održava na teritoriji gradske opštine Surčin i okuplja pevače prvenstveno narodne muzike, ali daje prostor i drugim muzičkim žanrovima.\nNiški kantautor Bane Jovanović ove godine se predstavio sa pesmom „Ti si moj andjeo“ koja je pored dobrog prijema kod publike i odlično ocenjena od strane stručnog žirija i osvojila dve nagrade:\nPrvo mesto za najbolju pop pesmu i nagradu za najlepšu ljubavnu pesmu festivala.\nBane je 25 godina u muzici i dobitnik je mnogih nagrada i priznanja.\n-Iako mi je ovo 17-ta festivalska nagrada, svakoj nagradi se radujem kao da je prva. One predstavljaju podstrek za dalji rad, ali i obavezuju. U pripremi je moj novi album gde će se naći i ova pesma, ali i neke nove koje će se premijerno izvesti na festivalima koji predstoje – rekao je pop pevač Bane Jovanović.\nPoznata pevačica narodne muzike Nina Pavić zabavila je sve prisutne u revijalnom delu festivala sa nekoliko vanvremenskih hitova, a na prošlogodišnjem festivalu dobila je specijalnu nagradu za 40 godina estradnog rada, zatim nagradu za očuvanje izvorne muzike. Dobitnica je nagrade za jednu od tri najslušanije pesme „Majka sevdalinka“ sa Ilidžanskog festivala 2019. godine.\nPrethodni tekst100 najčešćih grešaka u srpskom jeziku\nSledeći tekstPraznik i blagdan


Novi KC Niš ponovo postaje kovid bolnica - Novinari Online\nNaslovna Društvo Novi KC Niš ponovo postaje kovid bolnica\nNovi KC Niš ponovo postaje kovid bolnica\nU staroj zgradi KC Niš ostalo je još 66 postelja za kovid bolesnike zbog čega će nova zgrada KC Niš ponovo postati kovid bolnica.\n„Novi Klinički centar u Nišu postaće za par dana ponovo kovid bolnica pošto se broj obolelih od kovida-19 u toj zdravstvenoj ustanovi povećava svakodnevno u proseku za 20 do 30″, potvrdio je zamenik direktora KC Niš Vladan Ćosić.\n„Krenuli smo sa postepenim preseljenjem pacijenata i pripremama novog kliničkog sistema za prijem obolelelih od koronavirusa. Napravili smo neku vrstu rezervnog plana za sve klinike koje treba da se sele iz novog dela stacionara i za hiruški program“, istakao je Ćosić na konferenciji za novinare.\nIz novog KC neće biti iseljen Urgentni centar sa 80 do 90 kreveta za zbrinjavanje urgentnih pacijenata, objašnjava Ćosić.\nOn je dodao da će pacijenti koji nisu kovid pozitivni biti zbrinjavani u klinikama u starom delu KC i u Vojnoj bolnici.\nU Srbiji preminulo šest osoba, zaraženo još 289\nU Nišu preminuo jedan pacijent, šestoro na respiratoru\nU starom delu KC Niš, hospitalizovana su ukupno 94 pacijenta, od toga i 6-oro dece u stabilnom stanju, sa potvrđenim prisustvom virusa Covid-19.\nU ZC Lekovac u Covid bolnici, trenutno je hospitalizovano 20 pacijenata, kod kojeg je potvrđeno prisustvo virusa Covid -19.\nU 2 Covid bolnice u ZC Vranje, ukupano su hospitalizovana 93 pacijenta, kod kojih je potvrđeno prisustvo virusa.\nU ZC Surdulica, u Covid bolnici trenutno su hospitalizovana 42 pacijenta kod kojih je potvrđeno prisustvo virusa Covid -19.\nPrethodni tekstU Nišu preminulo dvoje, sedmoro na respiratoru\nSledeći tekstKontrola ugostiteljskih objekata i javnog prevoza u Nišu: Za sada bez kažnjavanja


Dačić: Vlada ostaje posvećena EU\nIzvor: B92, 16.Okt.2012, 12:24\nBeograd -- Vlada Srbije ostaje dosledno posvećena ideji pridruživanja EU i nastavku harmonizacije zakonadavstva, izjavio je predsednik vlade Srbije Ivica Dačić.\n"Na putu evropskih integracija pred Srbijom se nalaze politički izazovi vezani za pitanje Kosova, ali je vlada spremna da ide u susret tim izazovima i ka mirnom rešenju tog pitanja, >> Pročitaj celu vest na sajtu B92 << jer je svesna značaja koji otvaranje pregovora o članstvu u EU ima za naše društvo i ekonomiju", rekao je Dačić na predstavljanju Bele knjige Saveta stranih investitora u Srbiji.\nOn je precizirao da se u otvaranju pregovora sa EU postavljaju i pitanja o stabilnosti političkih institucija, vladavine prava, poštovanja ljudskih i manjinskih prava, kao i ekonomske teme vezane za uspostavljanje tržišne privrede i povećanje konkurentnosti.\nDačić je kazao i da Vlada Srbije želi da napravi značajan korak ka EU i da radi na rešavanju svih pitanja koja se postavljaju na tom putu. On je istakao i da put ka EU nije samo u donošenju zakona, već i da se radi na njihovoj primeni, čemu je Vlada Srbije posvećena.\nS media: Dačić smiruje javnost: Ostajemo dosledni ideji EU (VIDEO)\nDačić: Vlada Srbije ostaje posvećana pridruživanju EU\nIzvor: Blic, 16.Okt.2012\nVlada Srbije ostaje dosledno posvećana ideji priduživanja Evropskoj uniji i nastavku harmonizacije zakonadavstva, izjavio je danas premijer Srbije Ivica Dačić..."Na putu evropskih integracija pred Srbijom se nalaze politički izazovi vezani za pitanje Kosova, ali je vlada spremna da ide u susret...\n07:14: VEOMA OPASNO PO ZDRAVLJE! Ovaj lek koristi svaki Srbin, a ni ne z...\n07:13: SATELITSKI SNIMCI OTKRILI SVETE ŠUME: Stare su oko 1.000 godina,...\n07:13: Izložba "Boje duše moje" od utorka na Kastelu\n07:12: Preterane cene stanova u Beogradu\n07:12: Otvoren konkurs za takmičenje za dodelu nagrada Svetske organiza...\n07:12: VIDEO: Test BMW M135i\n07:11: Američka policija: Ne bacajte drogu u WC, drogirate aligatore i ...\n07:09: Vlada podnijela zahtjev za izvanredno zasjedanje Hrvatskoga sabor...\n07:07: Evro danas 117,73 dinara\nDan pre: 15.Okt.2012\nDan posle: 17.Okt.2012


Jovanović junior bogatiji za isukstvo i pehar - PLUMRACE\n16. 04. 2018. Comments (0) Views: 693 Karting\nPrvu međunarodnu trku u drugoj takmičarskoj sezoni Nemanja Neca Jovanović odradio je više nego uspešno. Vratio se iz Hrvatske gde je održana trka na karting centru „ST Rauš“ u mestu Novi Marof, bogatiji za interancionalno iskustvo i pehar za treće meseto u klasi mikro rotaks nacionalnog šampionata.\nPehar za trece mesto u klasi Nemanja Jovanović\n– Jednom rečju, prezadovoljan sam. Produženi vikend u režiji mog tate je jedno neponovnljivo iskustvo. Uspeo sam da realizujem gotovo u potpunosti sve dogovore pre trke, tako da sam prvu u konkurenciji 23 takmičara završio na 14, odnosno drugu na 15 mestu. Za naš šampionat to su dva treće mesta i da još jednom ponovim prezadovoljni smo svi – jasan je Jovanović junior.\nNemanja Jovanović, Petar Bogatinovski i Andrej Dobrota N. Marof\nPrva trka u drugoj takmičarskoj sezoni Jovanovića i to međunarodnog karaktera iziskivala je da se na put krene malo ranije, kako bi se sve pripreme blagovremeno odradile.\nUčesnici međunarodne trke N Marof\n– Zahvaljujući tati koji je sve organizovao na stazu smo doputovali još u sredu. Četvrtak nam je poslužio da što bolje upoznam stazu, odnosno da podesimo karting. Popodne smo skoknuli i do autodroma Grobnik, a kasno uveče sam se video sa drugarima koji su doputovali iz Beograda kako bi se svi zajedno takmičili. Jedva čekam start domaćeg šampionata, ali priželjkujem što pre i još neki okršaj na međunarodnoj sceni – poručio je devetogodišnji Nemanja Neca Jovanović.\nTagovi: Jovanović, nemanja Neca\n» Karting » Jovanović junior bogatiji za isukstvo i pehar


Kusturica Potrebno oživjeti srpski film | Trebinje Live\nKusturica: Potrebno oživjeti srpski film\nTREBINJELIVE 22. 01. 2015. - 15:30h\nČuveni srpski reditelj Emir Kusturica rekao je danas da bi Filmski centar Srbije trebalo da napravi takav standard i ambijent koji će oživjeti srpski film.\n„Najvažnije je da je došlo do svijesti o tome da institucije kulture postoje samo formalno, a da one zapravo ne djeluju. Srpski film trpi bol od velikog svijeta u utakmici koju ne može nikako da dobije. On pokušava da bude komercijalan i uspješan i zato je ideja nacionalnog filmskog centra teško provodiva“, rekao je Kusturica novinarima na Mokroj Gori.\nOn dodaje da Filmski centar ima veoma visok standard scenarističke građe, koja vodi ka dobrom srpskom filmu.\n„Ideja ovog festivala je da mala firma pravi srednja i velika djela. Mi smo talentovan narod…Da nije bilo države, ovaj festival ne bi postojao, ali takođe ne bi postojao ni da nije bilo nas“, kaže Kusturica, koji je član Upravnog odbora Filmskog centra Srbije.\nOn je zaključio da srećan spoj između pojedinca i države treba tražiti i istrajati, bez obzira na javnost.\n„Cilj je jedino da dobijemo film koji govori o nama, koji je univerzalan, a to možemo uz pomoć medija i nacionalnog Filmskog centra“, zaključio je Kusturica.\nMinistar kulture i informisanja Srbije Ivan Tasovac kaže da je Emir Kusturica osoba koja je vremenom postala institucija.\n„Njegova je dobra volja i njegova otvorenost da pomognu institucijama da budu još bolje, zato ja duboko verujem da je pravi razvoj kulture moguć samo uz vrlo jake institucije. Jedan od naših ciljeva je da više ne konstatujemo probleme iz prošlosti, već samo da prikažemo šta smo uradili“, istakao je Tasovac.\nNada Popović Perišić, predsjednik Upravnog odbora Filmskog centra Srbije, istakla je da je ovo mjesto idealno za mlade ljude koji dolaze da gledaju filmove i da razgovaraju sa proslavljenim rediteljima i da od njih nešto nauče.\n„Ukoliko Filmski centar hoće da napravi dobar film, onda treba da se okrene prema mladima zbog budućnosti filma. Drugi razlog je da kvalitet bude opredjeljujući tokom izbora filmova i to je upravo ovo mjesto koje koje je stvorio i napravio najkvalitetniji i najpoznatiji reditelj Emir Kusturica“, dodaje Perišićeva.\nKonferenciju za novinare organizovalo je Ministarstvo kulture i informisanja Vlade Srbije, u saradnji sa Filmskim centrom Srbije na Mećavniku, u okviru muzičkog i filmskog festivala „Kustendorf“.


TIK-TAK fest… – KRUŠEVAC.LINK\nOvde si trenutno: Home / KULTURA / TIK-TAK fest…\nU Beloj sali Kulturnog centra Kruševac sutra od 17 sati biće svečano proglašenje pobednika festivala kratkometražnog filma Tik-Tak fest.\nOvaj projekat realizuje neformalna grupa „Hrabro srce“ uz podršku Resurs centra i Edukativnog centra Kruševac, a u okviru programa MLADI SU ZAKON, Ministarstva omladine i sporta.\nTema ovogodišnjeg festivala je emocionalna pismenost kao prevencija vršnjačkog nasilja. Na konkurs je pristiglo 18 kratkih filmova. Pristigle radove ocenjivao je šestočlani žiri, među kojima je i poznati reditelj, Stevan Filipović, autor filmova Šejtanov ratnik, Šišanje, Pored mene i Dobra žena.


Kvrgava koža i u Vranju - Stočarstvo\nNadležne inspekcijske službe i članovi Gradskog štaba za vanredne situacije su na terenu i preduzimaju sve potrebne mere u skladu sa zakonom\nLaboratorijske analize uzoraka zaraženih grla u selu Gradnja u Poljanici, potvrdile su sumnje da se bolest „kvrgave kože“ goveda pojavila i na teritoriji Vranja, kaže je za OK Radio Aleksandar Janjić, gradski većnik za poljoprivredu.\nPo procedurama koje propisuje Uprava za veterinu Ministarstva poljoprivrede, zaražena grla će biti uništena.\nNadležne inspekcijske službe i članovi Gradskog štaba za vanredne situacije su na terenu i preduzimaju sve potrebne mere u skladu sa zakonom – kaže Janjić.\nOn otkriva da još uvek nije utvrđena definitivna lokacija za zakopavanje tela zaražene stoke i da se na tome radi.\n- U igri su tri moguće lokacije:Poljanica, Barelić i Gradnja i već u toku popodneva bi trebalo da se donese konačna odlukao tome.\nNa terenu je i mešovita komisija koja procenjuje vrednost stoke, na osnovu koje bi trebalo da se odrediodšteta vlasnicima – iznosi Janjić.\nPo proceduri, koja je već primenjena u ranije potvrđenim slučajevima bolesti „kvrgave kože“, odnosno nodularnog dermatitisa, očekuje se da Uprava za veterinu proglasi Vranje zaraženim područjem.\nDo sada su zaraženim područjima proglašene terirorije opština Bujanovac,Surdulica, Bosilegrad i Trgovište, gde je potvrđeno prisustvo ovogopasnog stočnog oboljenja, a Vranje je bilo među ugroženim područjima.\nNa snazi je još uvek mera zabrane prometa i transporta stoke u zaraženim i ugroženim područjima, a zbog pojave ove opasne bolesti zatvorene su pijace u Ristovcu i Vlasu.\nBolest se prenosi preko insekata i zbog toga se apeluje na vlasnike da stoku zaštite najbolje što mogu, pri čemu se preporučuje korišćenje repelenata koji odbijaju insekte.\nSre 22 Jun, 2016 18:17\nTagovi: zbog grla skladu mere u trebalo tome zaraženim kaže radio bolest potrebne uvek situacije su na preduzimaju sve članovi gradskog